ועדת הפנים והגנת הסביבה, כנסת 25, פרוטוקול מספר 100, 2023-07-10 00:00

יעקב אשר: בוקר טוב לכולם, אני פותח את ישיבת הוועדה בנושא היערכות מדינת ישראל להתמודדות עם רעידות אדמה, חיזוק מבנים ציבוריים ופרטיים ביישובים בסיכון גבוה ובפריפריה – בחינת ההתקדמות והפתרונות, ישיבת מעקב

יעקב אשר:  כמו שאמרתי בישיבה הראשונה, אנחנו נעשה ישיבות מעקב אחרי הדברים

יעקב אשר:  אני הייתי רוצה את הישיבה הזאת באמת לנצל כדי לשמוע מה התקדם בעניין

יעקב אשר:  נכון שאנחנו לא יושבים עכשיו כמו בישיבה הראשונה אחרי רעידת אדמה בטורקיה, אבל מי שרוצה להיזכר בזה יכול להיזכר בזה ולחשוב איפה אנחנו נמצאים בעניין

יעקב אשר:       אני אעשה את המאמצים מבחינתי ואנחנו עושים את המאמצים מבחינתנו כחברי ועדה כדי לא להוריד את הנושא הזה מסדר היום, לראות שהדברים מתקדמים, לראות שהדברים מתוקצבים, לראות פתרונות שוטפים ופתרונות יצירתיים יותר בדברים המהותיים והגדולים יותר

יעקב אשר:  להגיד לכם שאני אופטימי שאני אצא מהישיבה הזאת יותר רגוע? לא יודע

יעקב אשר:  יש לי הרגשה שלא, אבל אדרבא, אני אשמח להתבדות בעניין הזה

יעקב אשר:       אנחנו דיברנו בישיבות הראשונות על הגורם המתכלל ואני מבין שהיו החלטות ממשלתיות לגבי מי עומד בראש העניין הזה

יעקב אשר:  אני הייתי מבקש לדעת מנציגי הממשלה, ממי שמוסמך לעניין הזה לומר לנו פחות או יותר את העץ המבני של הנושא הזה, מי עומד בראש

יעקב אשר:  אם אני הבנתי נכון, האחריות עברה למשרד הביטחון

יעקב אשר:  אני צודק? אני רוצה לשמוע מנציגי הממשלה קודם כל דיווח על מי עומד בראש העניין הזה, מי מתכלל אותו, איזה ועדות יש מתחתיו, מי אחראי ועל מה, ואז נוכל להתחיל לשאול גם את השאלות שהעלינו בפעמים הקודמות

יעקב אשר:       מי מתנדב לומר לנו את זה?      

אמיר יהב: בוקר טוב אדוני היושב-ראש, אמיר יהב, מנהל ועדת ההיגוי הבין-משרדית להיערכות לרעידות אדמה

אמיר יהב:  הממשלה החליטה להקים ועדת שרים להיערכות המדינה לחירום לרעידות אדמה

אמיר יהב:  בראשות הוועדה הזאת יושב שר הביטחון

יוראי להב-הרצנו: איזה מהם?     

אמיר יהב: שר הביטחון

יוראי להב-הרצנו: גלנט?     

אמיר יהב: יש עוד אחד?     

יוראי להב-הרצנו: כן

אמיר יהב: השר גלנט

אמיר יהב:  ועדת ההיגוי הבין-משרדית היא גוף המטה של ועדת השרים הזאת

אמיר יהב:  מעבר לזה כל משרד ממשלתי בתחום האחריות שלו אחראי לבצע - - -      

יעקב אשר: יש ועדת שרים והיא הגוף המקצועי המתכלל מתחת לוועדת שרים

אמיר יהב: ועדת ההיגוי הבין-משרדית היא - - -      

יעקב אשר: שאתה עומד בראשה

אמיר יהב: שאני מנהל שלה

אמיר יהב:  בראשה עומד ראש רח"ל

אמיר יהב:  הוא יו"ר הוועדה

יעקב אשר: מישהו נמצא כאן מרח"ל?     

אמיר יהב: אנחנו מייצגים גם אותו

יעקב אשר: אוקיי

אמיר יהב: מעבר לזה כל משרד ממשלתי בתחום אחריותו אחראי

אמיר יהב:  כמו שהוא אחראי בשגרה, הוא אחראי גם בחירום

אמיר יהב:  כמו שהוא אחראי להיערך לחירום במלחמה, הוא אחראי גם ברעידת אדמה

יעקב אשר: כמה ישיבות ועדת השרים היו בנושא הזה בחצי שנה האחרונה?     

יוראי להב-הרצנו: מתי האחרונה?     

אמיר יהב: לא הייתה בחצי שנה האחרונה

אמיר יהב:  היה דיון אצל ראש הממשלה

יוראי להב-הרצנו: הוועדה לא התכנסה מאז - - -      

אמיר יהב: ודאי התכנסה מספר פעמים בנושא היערכות לרעידות אדמה

יעקב אשר:  הדיון אצל ראש הממשלה היה אחרי הישיבה שהייתה כאן, נכון?     

אמיר יהב: נכון

יעקב אשר: אוקיי, ואז הוקמה ועדת שרים ובעצם לא כונסה עד היום

אמיר יהב: לא כונסה בנושא רעידות אדמה

יעקב אשר: זה הנושא, לא?     

אמיר יהב: היא אחראית על חירום בכלל ועל רעידות אדמה

יוראי להב-הרצנו: הוועדה שמפקחת על הוועדה הממשלתית התכנסה פעמיים - - -     

יעקב אשר: יוראי, כשאני אצטרך תרגום רש"י, אני אפנה אליך באופן אישי

יעקב אשר:  אני משתדל להבין לבד מה שאני מבין

יוראי להב-הרצנו: אני רק רוצה להבין שאני מבין

יעקב אשר: בוא נקשיב ואחר כך אנחנו נבין ותוכל גם לשאול שאלות

יעקב אשר:       ועדת ההיגוי בעצם הוא גורם מתכלל?     

אמיר יהב: ועדת ההיגוי היא גוף מטה מקצועי והיא גורם מתאם בין הגורמים השונים בנושאים המקצועיים

יעקב אשר: אוקיי

יעקב אשר:  סליחה שאני שואל, כמה פעמים התכנסה ועדת ההיגוי?     

אמיר יהב: ועדת ההיגוי מתכנסת אחת לחודשיים-שלושה

אמיר יהב:  היא עובדת מבחינה מקצועית

יוראי להב-הרצנו: מתי לאחרונה היא התכנסה?     

אמיר יהב: האחרונה לפני חודשיים

יעקב אשר: יוראי, אני אתן לך לשאול את השאלות שלך לחוד

יעקב אשר:  לא אפריע לך

יוראי להב-הרצנו: מאה אחוז, אז אני כותב לעצמי את השאלות

יעקב אשר: אחר כך אתה שואל אותי למה לא מתייחסים יפה לעובד הציבור בישיבה אחרת שהייתה אתמול

יוראי להב-הרצנו: אני לא מתייחס יפה? אני שואל שאלות אינפורמטיביות?     

יעקב אשר: לא, כי זה נראה כמו איזה התקפה

יעקב אשר:  אני רוצה לשמוע, רוצה להבין

יוראי להב-הרצנו: גם אני, יעקב

יוראי להב-הרצנו:  לשאול שאלות אינפורמטיביות זאת התקפה?     

יעקב אשר: אז אני אומר לך, תכתוב את השאלות ואתה תשאל אותן

יעקב אשר:       אני שואל שוב

יעקב אשר:  הוועדה מתכנסת ובעצם אם יש חילוקי דעות, אם יש עניין של תקציב, איך זה נפתר? כל אחד חי לעצמו?      

אמיר יהב: לא

אמיר יהב:  הוועדה פועלת במסגרת המדיניות של ועדת השרים

אמיר יהב:  כשצריך לשנות או לעדכן או לקבל החלטות מדיניות פונים לוועדת השרים

אמיר יהב:  ככה עובד גוף מטה

יעקב אשר: אוקיי

יעקב אשר:  יש איזושהי תוכנית אופרטיבית שאתם יכולים להציג לוועדה או להציג לעם ישראל בעניין הזה? היה לנו נושא של חיזוק מבנים בפריפריה, היה לנו נושא באזורי השבר, כמובן תקציב שמלווה עם זה בנושא של תכנון

יעקב אשר:  יש דברים שאנחנו יודעים במסגרת עבודתנו גם בחוק ההסדרים, שקצת קידמנו כמה דברים שהם לאו דווקא היו בממשק של רעידות אדמה אבל כמובן שזה היה בתוך העניין

יעקב אשר:  יש איזושהי תוכנית מסוימת שכרגע משרדי הממשלה כולל כמובן המשרד הכי חשוב לצורך העניין הזה, משרד האוצר, מתקצב או יודע לאן אנחנו הולכים, ופתרונות שהולכים להציג אותם, לעשות אותם, או שאתה מתחזק את העסק כמו שהוא פחות או יותר? אני פשוט רוצה לדעת האם ישראל מכינה את עצמה לתרחיש רעידת אדמה, ומכינה את עצמה זה לא אומר רק איך להתמודד עם התרחיש עצמו, אלא איך למנוע כמה שיותר נזקים בתרחיש כזה

יעקב אשר:  פה זה הרבה סוגיות שצריך ליזום אותן

אמיר יהב: לוועדת ההיגוי יש תוכנית עבודה שנתית כמובן והיא פועלת בהתאם לתוכנית העבודה השנתית

אמיר יהב:  מעבר לזה מה שהתחדש, אנחנו כתבנו בהנחייתו של השר גלנט טיוטה ראשונית להצעת מחליטים שעוסקת בסגירת פערים של המדינה להיערכות לרעידות אדמה

אמיר יהב:  התקציב שאנחנו חושבים שהוא תקציב שהוא סביר לסגור פערים כאלה זה 15 מיליארד שקל בעשר שנים, כלומר 1

אמיר יהב: 5 מיליארד שקל בשנה

אמיר יהב:  הטיוטה הראשונית הזאת עדיין לא נעשתה לעבודת מטה בין כל משרדי הממשלה אבל היא הועברה לחברי ועדת השרים על ידי לשכת השר ומהבחינה הזאת שם אנחנו עומדים

יעקב אשר: התוכנית מדברת על איזה נקודות?     

אמיר יהב: על הרבה נקודות

אמיר יהב:  יש הרבה מאוד נושאים

יעקב אשר: אתה רוצה להרחיב לנו קצת? הרי אנחנו לא מתכנסים פה כדי לשאול מה שלומנו וללכת

יעקב אשר:  אנחנו רוצים לדעת את הנושאים ואז נעלה ונשמע

יעקב אשר:       מתי לדעתך אמורה העבודה הזאת לצאת לידי ביטוי כתסקיר להחלטת קבינט או ממשלה?     

אמיר יהב: אני לא יודע

אמיר יהב:  אנחנו מחכים שוועדת השרים תאשר בעצם את תחילת העבודה

אמיר יהב:  הטיוטה הראשונית כבר הופצה לעיון השרים ואנחנו ממתינים שהוועדה תחליט שאנחנו הולכים לכיוון הזה

יעקב אשר: בבקשה, יוראי

יוראי להב-הרצנו: תודה

יוראי להב-הרצנו:  יש לממשלה מיפוי של המבנים שזקוקים לחיזוק?     

אמיר יהב: יש בעיה עם הנושא של המיפוי

אמיר יהב:  יש הערכה של כמה מבנים זקוקים לשיפור עמידות, שזה בעצם מבנים שניבנו לפני התקן

אמיר יהב:  אין במדינה נתונים מלאים של גיל המבנים

יוראי להב-הרצנו: כמה מבנים אתם מעריכים שזקוקים?     

אמיר יהב: כ-80,000

יוראי להב-הרצנו: הבנתי

יעקב אשר: כן, זה אמרו גם בישיבה הקודמת

יעקב אשר:  מה שנתחדש מהישיבה הקודמת להיום, ותיכף נשמע, זה אותו מיפוי שבעצם תחת התחדשות עירונית שאנחנו עושים אותו

יעקב אשר:  בעצם הוא גם אמור לתת לנו ולזהות לנו גם את המקומות המסוכנים לפחות באותו - - - 

יעקב אשר:  אולי ירחיבו אחר כך אנשי ההתחדשות העירונית

יוראי להב-הרצנו: יש לי עוד שאלה

יוראי להב-הרצנו:  בהמשך לדברים של היושב-ראש, בהתאמה לקו השבר הסורי-אפריקני, רוב המבנים שטעונים חיזוק, להבנתי הם בפנים הארץ ולא על קו החוף, כלומר לא באזורי הביקוש שהשוק יודע לעשות בהם התחדשות עירונית ותמ"א

אמיר יהב: הרוב הוא דווקא כן באזורי הביקוש

אמיר יהב:  בערך 55%

יוראי להב-הרצנו: על קו החוף?     

אמיר יהב: אזורי הביקוש זה לא בהכרח על קו החוף

יעקב אשר: אתה מדבר על מבנים ישנים

יוראי להב-הרצנו: שנמצאים בסכנה של רעידת אדמה

אמיר יהב: לא אומר בסכנה

יעקב אשר: הם נמצאים בסכנה כוללת כמו כל רעידת אדמה

יעקב אשר:  הם לא נכללים בתוך ה-10–12 ישובים או לא יודע מה - - -      

יוראי להב-הרצנו: תמ"א 38 בהקשר הזה נכשלה כי 80% מהדירות שחוזקו היו באזורי ביקוש

אמיר יהב: אני חושב אחרת ממך, אדוני

אמיר יהב:  אני חושב שתמ"א 38 מאוד הצליחה, בשונה ממה שאתה אומר

יעקב אשר: זה הצליח אבל רק באזורי ביקוש

יוראי להב-הרצנו: רוב הדירות להבנתי שזקוקות לחיזוק מפני רעידות אדמה נמצאות בבית שאן - - -      

אמיר יהב: זה ממש לא נכון

יעקב אשר: אתה טועה בטרמינולוגיה

יעקב אשר:  כששאלת אותו מקודם כמה דירות ישנות יש שצריכים, שם דווקא זה מתחלק די שווה בשווה בצורה כזו או אחרת, כי הרבה מאוד דירות ישנות קיימות בגוש דן ובאזורי הביקוש, ששם באמת הנושא של תמ"א 38 וכל גרורותיה מה שנקרא, וגם הדברים וההקלות שעשינו עכשיו בחוק ההסדרים, אני מקווה שיתנו תנופה יותר חזקה לפעילות הזאת, אז שם לאט-לאט הפערים נסגרים

יעקב אשר:  איפה שלא נסגר הפער ולזה כנראה התכוונת, זה דווקא באותם 10-12 ישובים שנמצאים על השבר הסורי-אפריקני, ששם אין כדאיות כלכליות לא לתמ"א 38 ולא לחיזוק מבנים ולא לשום דבר

יעקב אשר:  אליהם התכוונת

יוראי להב-הרצנו: אני מסתכל על המפה של הסכנה הסיסמית של עוצמת רעידת האדמה או רעידות אדמה שצפויות לפקוד אותנו חס וחלילה, ודווקא באזורים שבהם מקדם הסכנה הכי גבוה אין כרגע פתרון של המדינה מאחר וכוח השוק פחות יודע לתת להם מענה, ועל כן גם תמ"א 38 וגם חלופת שקד שנחקקה ב-2022 לא נותנות מענה

יוראי להב-הרצנו:  על כן השאלה שלי איך אתם כן נותנים מענה לאזורים שנמצאים בסכנה הכי גדולה, שבהם כוח השוק לא יודע לתת להם פתרונות, לא בדמות של תמ"א 38 שפסה מן העולם כמעט, ולא לפי חלופת שקד שזה הסתכלות יותר מרחבית על התחדשות עירונית

אמיר יהב: אין פתרון כרגע לפריפריה

אמיר יהב:  היו שתי עבודות במהלך השנים של ועדות בין-משרדיות שהציעו פתרונות לנושא הזה והציעו פתרונות ישימים שאפשר לדעתנו לעשות את זה, אבל הדבר הזה נעצר במשרד האוצר

יעקב אשר: באותו תקציב של 15 מיליארד לעשר שנים - - -      

אמיר יהב: זה כלול

יעקב אשר: האם כלול בתוכו גם הנושא של - - -     

אמיר יהב: כלול תקציב לתוכניות לשיפור עמידות מבנים בפריפריה

יעקב אשר: כמה מתוכו בערך?     

אמיר יהב: נדמה לי 5 מיליארד אם אני זוכר נכון

יעקב אשר: פחות מ-50% מהתקציב עצמו

יעקב אשר:       אולי לפני שאתה תמשיך, עינת, תעשי לנו קצת סדר בעניין של תמ"א 38, איפה היא כן אפקטיבית, איפה פחות, ששוב, את הכותרת אנחנו כולנו מכירים

יעקב אשר:  אנחנו לא סתם חוזרים על זה מישיבה לישיבה, כי אנחנו פוגשים את זה כל פעם בישיבה בנושא אחר, לכן אני עוד פעם אזכיר גם לאוצר: תברחו מזה כמה שתברחו, בסוף אנחנו נגיע למקום הזה שנקרא מבחינתי התחדשות עירונית כוללת באזורים הללו, באותם 10-12 יישובים, גם כהמשך לפיילוט שאני מבין שבזמן הקרוב מאוד, ומהנהנת בראשה עינת, הפיילוט יורחב בעוד כ-100–150 מיליון שקל, אותו פיילוט שהחל אז בזמנו בקדנציה הקודמת, אבל מעבר לזה הפיילוט הזה הוא רק לתת טיפה את הטעם

יעקב אשר:       אני אבקש מעינת קודם כל את הסקירה התכנונית לעניין הזה

עינת גנון: תודה רבה

עינת גנון:  עינת גנון, סמנכ"לית הרשות להתחדשות עירונית

עינת גנון:  ראשית מבחינה מספרית, היקף הבנייה הרוויה בפריפריה לאורך קו השבר הסורי-אפריקני היא 4

עינת גנון: 5% מהבנייה הרוויה במדינת ישראל, כלומר אחוז קטן מאוד, כ-36,000 יחידות דיור מתוך כ-800,000 שניבנו לפני 1980 מצוי באזורים הסיסמיים

עינת גנון:  אין מחלוקת שהם נמצאים בסיכון גבוה יותר, אבל מבחינה מספרית האחוז הוא מאוד נמוך

עינת גנון:  רוב הבנייה הרוויה שנדרשת לחיזוק נמצאת במרכז הארץ

יוראי להב-הרצנו: היית אומרת ש-30 ומשהו אלף יחידות נמצאות בסכנה, זאת אומרת צריך לחזק את כולן?     

עינת גנון: התשובה היא כן

יוראי להב-הרצנו: זה אומר ש-36,000 דירות מתוך ה-80 - - -      

עינת גנון: אני אדייק במספרים

עינת גנון:  זה 800,000 יחידות דיור ב-80,000 מבנים בבנייה רוויה

עינת גנון:  מבחינת דירות זה 4

עינת גנון: 5% שטעונות חיזוק מפני רעידות אדמה

זאב אלקין: עינת, אמרת משהו שלדעתי זה מדלג

זאב אלקין:  אמרת, כל השאר זה נמצא במרכז הארץ ולכן מחפש פתרונות

זאב אלקין:  זה לא מדויק

זאב אלקין:  יש הרבה דירות שהן לא חסינות מרעידות אדמה, הן לא באזורים של הסיכון הסיסמי הגבוה, אבל הן לא במרכז הארץ

זאב אלקין:  הן עדיין בפריפריה

עינת גנון: נכון מאוד

יעקב אשר: אבל לא בעשרה יישובים

זאב אלקין: כן, לא בעשרה היישובים

זאב אלקין:  יש שלוש קבוצות, בגדול, אדוני היושב-ראש

זאב אלקין:  יש דירות שנמצאות בעשרה יישובים

זאב אלקין:  הן כולן במקומות לא משתלמים כלכלית לקדם התחדשות עירונית והן בבעיה הכי גדולה כרגע ובסיכון הכי גבוה

יעקב אשר: גם הסיכון וגם חוסר הכדאיות הכלכלית

זאב אלקין: יש קבוצה שנייה שזה כל שאר הפריפריה, מבנים שהם לא עמידים מול רעידות אדמה, ששם אין כדאיות כלכלית

זאב אלקין:  הסיכון הוא יותר נמוך

יעקב אשר: גם הסיכון יותר נמוך, ויש מקומות שהכדאיות הכלכלית יותר גבולית

זאב אלקין: נכון

יעקב אשר: היא יותר בקריית אתא, במקומות אחרים, שעם קצת מאמץ אתה יכול - - -      

זאב אלקין: יש שם קרקע משלימה, אתה יכול לקדם את זה, או כסף שהוא חילופין לקרקע משלימה

זאב אלקין:  יש את הקבוצה השלישית, מרכז הארץ שזה כדאי - - -      

יעקב אשר: שם אנחנו צריכים רק לא להפריע ולפתוח חסמים, זה הכול

עינת גנון: אני רוצה להפתיע עם נתון טוב, ולומר שמתוך ה-800,000 יחידות דיור שנדרשות לחיזוק, סדר גודל של כ-450,000 נמצאות כבר היום בתהליכי התחדשות עירונית בשלבים כאלה או אחרים, וזה נתון שלא נאמר

עינת גנון:  התשובה היא לא רק תמ"א 38

עינת גנון:  גם פינוי בינוי היא תשובה ישירה לחיזוק ועוד תועלות רבות

עינת גנון:  יש גופים מסוימים שמדברים רק על תמ"א 38 כמענה, אז גם פינוי בינוי, לכן אנחנו היום מדברים על 450,000 יחידות דיור קיימות

עינת גנון:  אני לא מדברת על התוספתיות

עינת גנון:  אני כרגע מתייחסת ליחידות הקיימות

עינת גנון:  למעלה ממחצית מיחידות הדיור מטופלות

יעקב אשר: שזה פנטסטי

עינת גנון: אז זה נתון שלא מדברים עליו והיה לי חשוב להציג אותו

יוראי להב-הרצנו: כולן באזורי הביקוש?     

עינת גנון: באזורים שבהם יש כדאיות כלכלית בצורה כזו או אחרת

עינת גנון:  אם תירצו שאני ארחיב את הנתונים, אני ארחיב

עינת גנון:  אם לא, אז אני אעצור פה

יעקב אשר: כן חשוב לי

יעקב אשר:  אני אחסוך את השאלה הבאה של יוראי

יעקב אשר:  אנחנו יודעים שוודאי שאף אחד מה-450,000 האלה לא נמצא בעשרה יישובים הללו, כמעט אף אחד, אני מתאר לעצמי

עינת גנון: משרד השיכון עשה הליכים של חיזוק בלבד ב-1,800 יחידות דיור

יעקב אשר: נגיע תיכף לסקר שבעצם הוחלט במהלך הדיונים כאן, שהיה בחוק ההסדרים, אבל אני כן הייתי רוצה לדעת מי אותם היישובים אחרי ה-10–12 היישובים הללו? עד למרכז, אותו שלב שני שהגדיר אותו זאב, מעגל שני

יעקב אשר:  כמה במעגל הזה מתוך ה-450,000 נמצאים? האם כל ה-450,000 הם במרכז, בצנטרום של הפיילה מה שנקרא, או שיש לנו גם מה שנקרא במעטפת יותר, שאני מקווה שככה זה

עינת גנון: אין לי פה את הפילוח המדויק של כמה במעטפת וכמה בצנטרום של הפיילה, אבל כן יש לנו גם במעטפת, חד משמעית

עינת גנון:  יש לנו היתרי בנייה בקריית גת, יש לנו היתרי בנייה אפילו בנהריה

עינת גנון:  גם במעטפת יש

יעקב אשר: במקומות שהם יותר גבוליים

עינת גנון: נכון

עינת גנון:  לומר בכנות, יש מקומות שהם בין לבין ואנחנו עדיין לא מצליחים להגיע לשם בגלל חוסר כדאיות כלכלית

עינת גנון:      לגבי עשרת היישובים, אנחנו ממש נמצאים בסיומו של הליך מיפוי להתחדשות עירונית כמעט בכל עשרת היישובים

עינת גנון:  המיפוי לקח בחשבון הרבה מאוד מרכיבים

עינת גנון:  כמובן גם קיבלנו שכבות מהמכון הגיאופיזי

עינת גנון:  גם בתוך הערים שיושבות על הקו הסיסמי יש שכונות שהן בסיכון יותר גבוה, יותר נמוך

יעקב אשר: יש קו הבקע, איך זה נקרא?      

עינת גנון: יש גם העתק

עינת גנון:  קיבלנו את כל הנתונים האלה מהמכון הגיאופיזי, וכל המרכיבים האלה נלקחו בחשבון

עינת גנון:  כשאנחנו ממש בחודש הקרוב נסיים את המיפוי נוכל לעשות איזושהי חלוקה שתאמר, האזור הזה והזה, הבלוק הזה והזה מתאים להליך של פינוי-בינוי והאזור הזה והזה לא יוכל ללכת להליך של פינוי-בינוי ולכן יצטרך לעבור הליך של חיזוק בלבד, ששני התהליכים, חשוב לומר, מצריכים כרגע תקצוב

יעקב אשר: במהלך הבדיקה הזאת שאתם מסיימים אותה, בעצם יש לכם את כל הנתונים של המקומות המסוכנים באותן ערים

עינת גנון: נכון

יעקב אשר: ואז השאלה מה הפתרון המיטבי, האם זה התחדשות עירונית, תמ"א 38 או חיזוק מבנים או דברים אחרים?     

עינת גנון: נכון מאוד

עינת גנון:  עכשיו הצעד הבא, כי לשמחתי הרבה קיבלנו מהאוצר תקציב גם להתקדם, לא רק למפות אלא גם להתקדם ואנחנו כבר השנה מתחילים בתכנון אחרי שנסיים את התהליך, כמובן בהתאם לקריטריונים מסודרים נקבע לאיזה שכונות, איזה מתחמים אנחנו נכנסים לתכנון של מתחמי פינוי-בינוי

עינת גנון:  זה פעימה ראשונה של 60 מיליון

עינת גנון:  אני מאמינה שבשנה הבאה נקבל פעימה נוספת של 60 מיליון, אז כבר אנחנו מתחילים בתכנון מפורט - - - שמתוכה ניתן יהיה להוציא היתרי בנייה

יעקב אשר: אני לא יודע למה את אומרת מקווה, כי בדיונים שהיו כאן דובר על 120 מיליון בשנתיים הללו, למרות שאני לא חושב שזה מספיק

יעקב אשר:    מר וקסלר

אסף וקסלר: תקציב 2024 יש 60 מיליון שקל נוספים לנושא הזה

יעקב אשר: אוקיי

יעקב אשר:  דיברת על זה שתוך כמה זמן אתם אמורים לקבל את תוצאות הסקר הזה?     

עינת גנון: תוך חודש ימים לכל היותר

זאב אלקין: 60 הוא אמר 2024

זאב אלקין:  מה ב-2023?     

עינת גנון: 60 יש

יעקב אשר: הם כבר יצאו לדרך

יעקב אשר:  האמן לי, אנחנו פה בדיון

יעקב אשר:  הם יודעים שאני שואל על זה כל הזמן

יעקב אשר:  למה אני כל כך מרוצה מהסקר הזה שנעשה או מהבדיקה הזאת? קודם כל היא תיתן לנו את המיפוי, אבל דבר כזה הוא גם מחייב בסוף

יעקב אשר:  כשדוח כזה יונח על השולחן, תאמינו לי, הטרמינולוגיה שלנו גם תשתנה כלפי מי שצריך להתחיל להזיז את זה, בגלל שבסוף הדברים ידברו בעד עצמם

יעקב אשר:  מה שחשוב בעניין הזה, שנכנס גם האספקט של הדרך איך לעשות את זה

יעקב אשר:  לעשות את זה בצורה המיטבית, פה הם יפגשו את החוסר בכדאיות כלכלית ושם הם יצטרכו לבוא עם פתרונות שחלקם נמצאים בתוך ה-15 מיליארד האלה לעשר שנים, וחבל שזה כל כך הרבה זמן, והם יצטרכו למצוא את זה גם בדברים שנאמרו כאן בוועדה, למשל הנושא של מיסוי, הקלות במיסוי משמעותיות לפרויקטים האלה, שזה דבר אחד

זאב אלקין: מיסוי צולל

יעקב אשר: אני רציתי בכלל מע"מ אפס בגלל שמע"מ אפס קיים בחקיקה היום

יעקב אשר:  הרי איך אנשים יכולים לתת את הדירה שלהם ליזם ולקבל דירה? יש מע"מ אפס, נכון? במקומות האלה אם אי אפשר לבנות את הבניין כי אין כדאיות כלכלית, אז המע"מ אפס צריך להיות גם על הדירות שכביכול הקבלן מרוויח עליהן

יעקב אשר:  אם הוא לא ירוויח עליהן הוא לא יגיע לשם

יעקב אשר:  רוב מכשירי הווייז של קבלני ישראל, יוזמי ובוני ישראל, החלק שלו שהוא מתחיל לדבר עם הצפון הרחוק או הדרום רחוק זה רק בחופשים, לא בעבודה, כי אין כדאיות

יעקב אשר:  את זה אנחנו צריכים להשלים

יוראי להב-הרצנו: יש צפי לסיום המיפוי?     

עינת גנון: אני אמרתי, לכל היותר תוך חודש

יוראי להב-הרצנו: אוקיי

יעקב אשר: הם עובדים בקצב

עינת גנון: אנחנו כבר ממש לקראת הסוף

יעקב אשר: אוקיי

יעקב אשר:  משרד השיכון, רצית לומר משהו?     

בני תמים: בני תמים ממשרד השיכון

בני תמים:  נעשה סקר שדיברו עליו כאן על 80,000 מבנים שאותרו

בני תמים:  זה סקר שנעשה ב-2018 על ידי ועדה בין-משרדית, כאשר כ-36,000 מבנים נמצאים בפריפריה, לא על קו השבר הסורי-אפריקני

בני תמים:  על קו השבר הסורי-אפריקני נבחרו עשרה יישובים שאמורים לטפל בהם

יעקב אשר: זה הפיילוט שדיברנו

בני תמים: אותרו 1,780 מבנים שצריכים חיזוק

בני תמים:  משרד הבינוי והשיכון בסבב הקודם קיבל החלטה לחזק מבנים שיש בהם רוב דיור ציבורי מאחר ולא היה תקציב שהתקבל מהאוצר, וכיום אנחנו נמצאים שיש תקציב קיים ואנחנו מחזקים מבנים - - -      

יעקב אשר: אותו תקציב לפיילוט לא התקבל?     

בני תמים: לא התקבל

עינת גנון: לא, לא, שנייה, זה שני דברים שונים לגמרי

עינת גנון:  משרד השיכון עוסק בחיזוק בלבד ללא תוספת יחידות דיור

יעקב אשר: זה לא הפיילוט של השכונות

עינת גנון: לא

בני תמים: אנחנו מדברים כאן בעצם על חיזוק מבנים נגד רעידות אדמה ללא תוספת יחידות דיור

זאב אלקין: כמו שאמרה עינת בצדק, זה שני תהליכים שונים

זאב אלקין:  התחדשות עירונית זה תהליך אחד, חיזוק מבנים קיימים זה סיפור אחר

יעקב אשר: וזה תרתי דסתרי

יעקב אשר:  יכול להיות שאתם מחזקים היום - - -      

זאב אלקין: יש מקומות שמזוהים ללא פוטנציאל להתחדשות עירונית מכל מיני סיבות, לא רק כלכלית אלא בכלל

יעקב אשר: קאט קליר כאילו?     

עינת גנון: כן, ולכן בדיוק אנחנו עושים את המיפוי

עינת גנון:  זאת המטרה שלו

יעקב אשר: במקומות האלה?     

עינת גנון: בדיוק

זאב אלקין: במקומות האלה

זאב אלקין:  אין ברירה אלא ללכת לכיוון - - - 

זאב אלקין:  זה דבר אחד

זאב אלקין:  דבר שני, באמת התקציב לנושא הזה הוא היה מאוד בעייתי מבחינת משרד האוצר

זאב אלקין:  אנחנו ביקשנו תקציב, בזמנו כשהייתי שר השיכון, על כל מה שצריך לטפל בו וגם תקציב ייעודי למה שיותר דחוף, וההיענות הייתה קרובה לאפס, לכן מה שנאלצנו לעשות כהחלטה שלי ושל המנכ"ל, לקחת את כל התקציב של שיקום שכונות בכל הארץ ולתעדף אותו לנושא הזה בראש וראשונה בגלל הסכנה לחיי אנשים

יעקב אשר: אז חטפתם ביקורת למה הפסקתם את שיקום שכונות

זאב אלקין: בסדר, חטפתי ביקורת

בני תמים: מתוך זה גם התקציב לא הספיק ואנחנו בעצם מצטמצמים רק למבנים שיש בהם רוב דיור ציבורי

זאב אלקין: כן, זה עדיפות שנקבעה כי פה אחריות של המדינה גדולה עוד יותר, כי היא הבעלים של רוב הדירות בכזה בניין

בני תמים: זאת אומרת, מתוך 1,781 מבנים, כ-200 מבנים הם עם רוב דיור ציבורי, אותם אנחנו נחזק ולהם אנחנו מנסים להשיג תקציב

בני תמים:  יש לנו תקציב קיים וכרגע אנחנו מחזקים כ-42 מבנים

בני תמים:  יש עוד 90 מבנים שגמרנו לחזק ואנחנו נמצאים כרגע בשלב לקראת חיזוק של עוד 42 בתקציבים הקיימים

בני תמים:  אנחנו מחכים לקבל תקציב נוסף מהאוצר

בני תמים:  זה רק במקומות שבהם לא ניתן לעשות התחדשות עירונית

בני תמים:  המיפוי שעינת דיברה עליו זה מיפוי שבא בעצם לדייק את האזורים שבהם נוכל לעשות חיזוק ובהם נצטרך לעשות התחדשות עירונית

עינת גנון: אנחנו נוהגים לדבר אחד עם השני

בני תמים: אנחנו מדברים אחד עם השני

בני תמים:  אנחנו עובדים יחד

יעקב אשר: תמשיכו את המנהג הזה

יעקב אשר:  לא כולם נוהגים ככה לעשות

עינת גנון: לכן הדגשתי

בני תמים: אנחנו שם

יעקב אשר: אוקיי

יעקב אשר:  נציג האוצר, מר וקסלר, אפשר רגע שתשב איתנו ליד השולחן?     אם ככה, אנחנו הגענו כרגע בעצם לשלב שבו בעזרת השם בעוד חודש כבר יהיה תוצאות הסקר למיניהם ושמתוכם ייגזרו מקומות שבהם הם יבקשו לתת מה שנקרא 'GO' לצאת קדימה לתכנון

יעקב אשר:  תיכף אני אשאל אותך גם איך אפשר לעשות את זה בצורה יותר מואצת, אבל אני קודם כל אתחיל לראות אם יש תקציב לדברים הללו

יעקב אשר:       גם התקציב לתכנון שזה כרגע קיים, אם אני מבין נכון, תקן אותי, אבל אני יותר בא ואומר, בוא נצפה פני עתיד

יעקב אשר:  תכנון, אם נאיץ אותו בצורה טובה, הוא לא חייב לקחת שנים רבות

יעקב אשר:  אולי נשמע תיכף לאן זה הולך, אם זה הולך לוותמ"ל או הולך לוועדה מחוזית או לבנות מסלול מיוחד כרגע לפחות לאותם עשרה יישובים, מסלול רעידות אדמה VIP, מה שנקרא, של אלה ששפר גורלם והם גרים על המקום הזה

יעקב אשר:  איך מבחינה תקציבית אתם צופים את הביצוע של הדברים הללו? ביצוע מבחינתי זה לראות איך סוגרים את הפער ולהפוך את אותן תוכניות לכלכליות, בגדול

יעקב אשר:  אין לך הרי את התוכניות

יעקב אשר:  כרגע אתה לא יודע להגיד מספרים מדויקים, אבל בגדול מה הכיוון של האוצר? אם אפשר, החזון

אסף וקסלר: קודם כל התכנון כמו שלמדנו בשנים האחרונות, ככל שהתחום של ההתחדשות עירונית התחזק, הוא הרבה פעמים מביא פתרונות בפני עצמו

אסף וקסלר:  לדוגמה, בפיילוט אחר שאנחנו מבצעים בעולם של התחדשות עירונית ברחובות ראינו שבחלק מהמקרים באמת ניתנה תוספת תקציבית להבאה של כדאיות כלכלית אבל במקרים אחרים התכנון שנעשה יותר יעיל והלכו במקרים מסוימים לרה-תכנון במתחמים, הביא לכדאיות כלכלית בפני עצמה, לכן אנחנו רוצים לראות באמת איך התכנון מייצר לנו את הבסיס לצאת לדרך

יעקב אשר: תן לי להוריד לך את החלום בעניין הזה

יעקב אשר:  ברחובות זה יכול לקרות, במקומות אחרים זה יכול לקרות

יעקב אשר:  לא בעשרה המקומות האלה, לכאורה

אסף וקסלר: נאמרו פה כל מיני מספרים מקודם

אסף וקסלר:  אני חושב שהמספרים האלה הם לא רלוונטיים כי אף אחד לא באמת יודע מה המספר הנכון שנדרש פה ומה המודל הכלכלי שיכול להחזיק את הדבר הזה

אסף וקסלר:  ברור שאם הממשלה תרצה לקדם את הדבר הזה, היא תצטרך להקצות לזה משאבים משמעותיים

אסף וקסלר:  אני לא יודע להגיד אם זה ה-10 מיליארד שנאמרו פה או פחות מזה

אסף וקסלר:  ברור שזה גם דבר שייפרס על הרבה מאוד שנים

יעקב אשר: 15 מיליארד

אסף וקסלר: 15 מיליארד או יכול להיות גם 20 מיליארד ויכול להיות גם 2 מיליארד

יעקב אשר: אתם עומדים מאחורי ההחלטה של 11 מיליארד?     

אסף וקסלר: ההחלטה הזו זה איזושהי טיוטה שמשרד הביטחון הכין

אסף וקסלר:  הועברה אלינו

אסף וקסלר:  לא התנהל סביבה דיון כמו ששמעת, בממשלה

אסף וקסלר:  בסופו של דבר התכנון הוא הבסיס לצאת לדרך לדבר הזה

אסף וקסלר:  יש לי בראש איזשהו מונח לא פוליטיקלי קורקט אז אני לא אגיד אותו, אבל התכנון הוא למעשה מייצר לנו איזושהי התחייבות לעתיד לעולם הזה של ההתחדשות עירונית

אסף וקסלר:  עד היום אפילו התכנון לא היה באותן ערים בעלות הסיכון הגבוה, ולכן המחשבה על התחדשות עירונית שם היא הייתה כל כך רחוקה ששום דבר לא קרה עם זה

אסף וקסלר:  ביום שיצאנו לדרך עם התכנון, למעשה התנענו את השרשרת הזו של התהליך שבסופו של דבר זה כנראה יחייב את הממשלה לבוא ולקבל החלטה איך היא מביאה את הפתרון הזה לאותם אזורים שיתוכננו

אסף וקסלר:  הרשות להתחדשות עירונית תתכנן כנראה עשרות מתחמים בערים, ובסוף הממשלה תצטרך להחליט איך היא מביאה את הדבר הזה על פתרון, בין אם בתכנון ובין אם בדרכים אחרות

זאב אלקין: טוב, קודם כל זה ברור שהדרך הכי בטוחה לנסות לקבור את זה או למרוח זה כמובן להגיד, בואו נקים עוד ועדה שעוד פעם תבדוק ועוד פעם תספור, ועד אז אנחנו לא מבינים, ובואו נתרכז בינתיים רק בתכנון שזה הסיפור הזול

זאב אלקין:  התכנון הולך בעקבות כדאיות כלכלית ומסלול שמייצר היתכנות כלכלית

אסף וקסלר: חשוב לי לענות שזה לא נכון

זאב אלקין: אני לא הפרעתי לך

אסף וקסלר: אני מצטער שאני מפריע

אסף וקסלר:  התכנון ילך גם למקומות שבהם אין כדאיות כלכלית

אסף וקסלר:  יתבצע באזורים האלה תכנון

זאב אלקין: הרשות להתחדשות עירונית תמיד עזרה בסיוע בתכנון של פרויקטים גדולים במקומות שהייתה כדאיות כלכלית

זאב אלקין:  מתי התחיל לזוז כיוון תכנון גם לפריפריה? כשבא תקציב באופן תקדימי לטובת סגירת הפערים הכלכליים להתחדשות עירונית בפריפריה, תקציב אוצרי שהבאנו בממשלה הקודמת, ומצד שני גם מבחינת הנחיית המדיניות - - -      

יעקב אשר: שהוא אפילו לא טיפה בים, כולל הטיפה שהוספנו השנה

זאב אלקין: תיכף אני אדבר על זה

זאב אלקין:  גם הנחיית מדיניות שנתתי לרשות לאור זה שסוף-סוף יש פתאום היתכנות כלכלית, כן לנסות ללכת לקראת הרשויות שביקשו סיוע בתכנון במקומות האלה, ואז משני מקומות זה זז, גם קידום של התכנון בעקבות זה שזה הפך למעשי

זאב אלקין:  נניח עשר רשויות השתתפו בקול קורא שיצא בנגלה הקודמת של הכסף, זכו רק ארבע, אבל גם מי שלא זכו - - -      

יעקב אשר: אגב, פה שאלנו מה קורה עם זה, וזה לא קיבלנו תשובה כי ענית על החיזוק

יעקב אשר:  מה קורה עם הפיילוט הזה של ארבעה הפרויקטים? דקה אני עוצר אותך, בסדר? ברור לי שאתה גם מסוקרן לדעת

עינת גנון: בארבעת הפרויקטים שנבחרו אנחנו מקדמים תוכניות מפורטות

עינת גנון:  תוכנית אחת כבר אושרה בקריית שמונה

יעקב אשר: כשאת אומרת אושרה, ועדה מחוזית - - -      

עינת גנון: מחוזית, כן

עינת גנון:  תוכנית מאושרת

יעקב אשר: נתנו לזה עדיפות מבחינת המהירות שלה?     

עינת גנון: אני חייבת לומר, התחלנו את התכנון עוד קודם אבל בהחלט קיבלנו רוח מאוד אוהדת מהוועדה המחוזית צפון, חד משמעית, ואנחנו שם נערכים ממש עכשיו כבר למכרז לבחירת יזם ולתת את המענק - - -      

יעקב אשר: זה כבר אחרי הפקדה?     

עינת גנון: מאושרת

עינת גנון:  תקפה

יעקב אשר: מזל טוב

עינת גנון: לא נעשה שם איחוד וחלוקה, אז אנחנו עושים כרגע איחוד וחלוקה ונערכים למכרז לבחירת יזם

זאב אלקין: וברשויות אחרות?     

עינת גנון: ברשויות אחרות אנחנו מתכננים

זאב אלקין: לא, מהפיילוט

עינת גנון: כן

זאב אלקין: שדרות, שלומי ומגדל העמק

עינת גנון: בית שאן

זאב אלקין: הרביעי היה בית שאן, לא מגדל העמק בסוף?     

עינת גנון: סליחה, אתה צודק, מגדל העמק

עינת גנון:  אנחנו מקדמים בשיתוף עם הרשויות המקומיות

עינת גנון:  יש יועצים חברתיים שמסייעים לבעלי הדירות, נותנים להם את כל התמיכה

עינת גנון:  זה בעצם גם הרשויות עצמן

עינת גנון:  גם בעלי הדירות לא מכירים תהליכי התחדשות עירונית, אז אנחנו נותנים להם את כל המעטפת

עינת גנון:  משרד הביטחון כבר נערך

עינת גנון:  אפילו רודפים אחריי להעביר לנו את הכסף כבר לקריית שמונה

עינת גנון:  אני חייבת לומר, היה שם איגום תקציבי

יעקב אשר: אם זה היה באזור המרכז אותם מקומות, אז כבר היה יזם שכבר היה מנסה לקשור אותם ביחד

יעקב אשר:  מי עושה את העבודה הזאת כרגע?     

עינת גנון: אנחנו עושים את כל העבודה התכנונית ועוזרים לדיירים לעשות מכרז לבחירת יזם

עינת גנון:  ממש איתם יד ביד את כל המהלך

יעקב אשר: הבנתי

זאב אלקין: אפשר להמשיך?     

יעקב אשר: כן, תמשיך

זאב אלקין: הפרויקטים האלה הם אלה שהתניעו תהליך תכנון, כי גם רשויות שלא זכו אמרו, אם היה פעם אחת, אולי יהיה עוד, כדאי לי לקדם כי אולי זה יבוא ויהפוך לרלוונטי, וגם אלה שזכו אמרו, כדאי לי לקדם מקומות אחרים כי אולי המדינה תמשיך את זה

זאב אלקין:  יחד עם זה, כמו שאמרת, עם כל החשיבות והתקדימיות של מה ששמנו וזה התחיל להתניע תהליך שהיה באפס במשך שנים, וגם עם הכסף שבעקבות הלחץ שלך הוסיפו עכשיו ותבורך על זה, זה טיפה בים, כי משם לא תבוא הישועה

זאב אלקין:  משם זה רק תחילת הדרך, לכן אני מאמין שבסוף בכסף תקציבי לא יהיה ניתן לפתור את זה והפתרון האמיתי זה יצירת כדאיות כלכלית

זאב אלקין:  מה הכלים לזה? זה או משחקים בעלות הקרקע, לא משנה, תקרא לזה קרקע משלימה או תקרא לזה כסף - - - 

זאב אלקין:  זה יותר יעיל, אגב, מקרקע משלימה

זאב אלקין:  שווה קרקע משלימה

זאב אלקין:       הפיילוט האחר שלא יודע מה קרה איתו, הרי האוצר אישר לרמ"י לעשות פיילוט בחמישה מקומות

זאב אלקין:  לא ללכת על קרקע משלימה פרופר שזה נורא מסובך ביורוקרטית היישום של זה, אלא לאפשר שיווק של זה והכסף כתוצאה מהשיווק לשים לטובת - - -      

יעקב אשר: בינתיים האוצר מתנגד לזה

זאב אלקין: הוא הסכים לפיילוט בחמישה מקומות

אסף וקסלר: הפיילוט מתקדם

זאב אלקין: האוצר אישר את זה כפיילוט

יעקב אשר: לדעתי זה לא נעשה

אסף וקסלר: הפיילוט קורה

זאב אלקין: המטרה הייתה להרחיב את זה לכל הארץ

יעקב אשר: תוקצבו מקומות?     

אסף וקסלר: תוקצבו

יעקב אשר: איפה?     

אסף וקסלר: עינת תדע להסביר יותר טוב ממני, אבל רחובות, לוד

יעקב אשר: אה, באותם המקומות האלה

עינת גנון: צריך לומר בכנות שבפריפריה באזורים שאנחנו עוסקים בהם, הקרקע המשלימה, לצערנו בגלל הערך הנמוך שלה היא פתרון שהוא בכלל - - -      

זאב אלקין: אבל זה כלי מאוד חשוב במקומות הביניים כמו שאמרת, כי הפער בין קרקע משלימה לבין כסף שווה ערך קרקע משלימה הוא לפעמים כן פרויקט/לא פרויקט בהרבה מקומות

יעקב אשר: תוסיף לזה עוד זרוע של הקלות במיסוי שדובר והובטח

זאב אלקין: בזה בדיוק אני רוצה לסיים

זאב אלקין:  לא צריך להקים עוד צוותים

זאב אלקין:  ישב צוות בין-משרדי עם כל הנציגים של כולם

זאב אלקין:  זה נכון שאגף תקציבים מתנגד למסקנות של הצוות

אסף וקסלר: כל משרד האוצר

אסף וקסלר:  גם רשות המיסים - - -      

זאב אלקין: נכון, אבל רוב מוחלט של חברי הצוות הזה אישרו דוח

זאב אלקין:  הייתה שם דעת מיעוט של משרד האוצר, כדרכם בקודש

זאב אלקין:  הדוח הזה גם הוצג לקבינט הדיור, קיבל את ברכתו של קבינט הדיור לכן לא צריך עכשיו עוד פעם להקים צוות ולחכות עוד שנה

זאב אלקין:  יש שם שורה של המלצות, שההמלצה הכי מרכזית הייתה בתחום המיסוי

זאב אלקין:  אגב, אני יכול לספר לאדוני, הגשתי הצעת חוק טרומית עכשיו לוועדת שרים לחקיקה

זאב אלקין:  מה היא החליטה? לחכות עם זה שלושה חודשים כי הממשלה עוד לא גיבשה את המדיניות שלה בתחום הזה

יעקב אשר: נכון

זאב אלקין: אף אחד לא ממהר

יעקב אשר: אתה ערני, והיית פה בישיבות בחוק ההסדרים ועזרת לנו גם בלחץ הזה בכיוון הזה

יעקב אשר:  לו אני הייתי יועץ למשרד האוצר וכנראה שאני לא כזה, גם הייתי משתמש באותם מקומות של קרקע משלימה, להפוך אותה לתקציב כמו שאתה אמרת, בחלקים מסוימים, כי באמת בפריפריה ערך הקרקע הוא נמוך

יעקב אשר:  אין הרבה מקום לשחק שם עם הנחת קרקע כי המחיר שם הוא כבר אפס גם היום, ולהוסיף על זה את הזרוע של הטבות במיסוי, ואז אתה יכול להפוך את זה בצורה כזו, בצורה אחרת, מס רכישה, לא מס רכישה, מע"מ אפס, לא מע"מ אפס, tax credit בתור שיטה, כן או לא, אבל אתם לא תברחו מזה, אתם תגיעו לשם

יעקב אשר:  אני הייתי רוצה לדעת איפה עומדים הדיונים אצלכם באוצר בעניין הזה?     

אסף וקסלר: אני אתייחס תחילה לדברים של חבר הכנסת אלקין

אסף וקסלר:  אכן ישב צוות

אסף וקסלר:  אנחנו סבורים, אני חושב שזה יותר רחב מרק משרד האוצר, שהדוח שהצוות הזה קיבל הוא לא בר קיימא, כלומר הוא לא מודל שיכול להביא ליישום של הדבר

יעקב אשר: עזוב אותי את הדוח

יעקב אשר:  הדוח, הבנתי

יעקב אשר:  רעיונות מהדוח אפשר לקחת גם אם לא תאמץ אל כל הדוח

יעקב אשר:  על מה אתם חושבים עכשיו? הרי אתם צופים פני עתיד ואתם יודעים שאתם תגיעו לזה, כי הלכתם על התכנון

יעקב אשר:  התכנון יאלץ אתכם בסוף להגיב, ואם הוא לא יאלץ אתכם אז אנחנו נאלץ אתכם

יעקב אשר:  השאלה איפה ההתקדמות לגבי באיזה אלמנטים אתם הולכים להשתמש כדי להפוך את הכדאיות הכלכלית בפרויקטים הללו?     

אסף וקסלר: אקדים ואומר שאין לנו מודל שהוא מספיק מגובש כדי שאני אוכל להציג אותו פה בצורה מפורשת וברורה

אסף וקסלר:  אני כן יכול להגיד שאנחנו בהחלט בוחנים את זה ויושבים עם כל הגופים הממשלתיים הרלוונטיים

יעקב אשר: מה אתה אומר - - - ?     

אסף וקסלר: אני לא רוצה להתחייב על הדבר הזה

אסף וקסלר:  אני יכול לבחון את זה ולתת מענה בישיבה הבאה

אסף וקסלר:  אני כן אגיד שאנחנו בוחנים את המודלים הכלכליים ואת כל הכלים שניתן להשתמש בהם, בין אם זה תקציב שדיברתם עליו, רכיבי מס ורכיבים נוספים לרבות דברים תכנוניים כמו שדיברת על ועדה מיוחדת, דברים כאלה שאני חושב שהם בהחלט כלים משמעותיים

יעקב אשר: זה אני רוצה להעביר יותר גם לכיוון עינת

יעקב אשר:  האם לדעתך יש צורך באיזה שהן החלטות? אני חושב שכן, לבנות איזשהו מסלול למסה הענקית שאתם הולכים לקבל, של תוצאות הסקר שלכם, שאז גם אני מתאר לעצמי שגם תעשו תעדוף מסוים שייקח בתוכו גם את הסכנה יותר, ומצד שני גם כדאיות כלכלית כזו או אחרת

יעקב אשר:  האם יש איזשהו מנגנון או האם יש איזושהי חשיבה אצלכם? הרי חלק מהדברים האלה גם יפלו כשנגיע כבר לעוד דבר שהחלטנו בחוק ההסדרים, הנושא של רישוי עצמי, שיכול להיות שאפשר כבר מהיום לבנות את הדברים הללו או בטרום כבר אחר כך, של הוצאת היתרים

עינת גנון: אני שמחה שאתה כבר שם

יעקב אשר: אני כבר שם כי אני תיכף חוזר לוועדה מחוזית

יעקב אשר:  אני בא ואומר, גם בוועדה מחוזית, האם לא היה כדאי אולי שבכל ועדה מחוזית, הרי מדובר פה בדרך כלל במחוז אחד או שניים כרגע, ולקחת ולבוא לחזק את המחוז הזה בצורה אינטנסיבית לצורך המבצע הזה, שהם יוכלו להמשיך לעבוד את העבודה שלהם, לקחת חלק מהדברים כדי להגיע לאיזשהו טווח של תכנון מהיר יותר

יעקב אשר:  הוא הרבה פחות מסובך

יעקב אשר:  הרי תכנון בתוך עיר אורבנית צפופה כמו באזורי מרכז, היא הרבה יותר מסובכת מאשר באזורים של הפריפריה, שם הבנייה יותר רחבה, שטח לדירה הוא הרבה יותר גדול

יעקב אשר:  הרי לא השטח הוא הבעיה שם, אלא הבעיה שם היא יותר הדברים שנעשו בימי 'אנו באנו' ועשו את זה מהר, וטוב שעשו את זה אז כי אחרת היה 'אנו' אבל לא היה 'באנו', וזה בסדר

יעקב אשר:       תשתפי אותי בחלומות שלכם ואם אנחנו יכולים לעזור לכם להגשים אותם

עינת גנון: כפי שאמרת, מכיוון שתשעה מתוך עשרת היישובים משויכים למחוז צפון, ואם אני אעשה איזושהי הערכה, אני מאמינה שאנחנו נתקצב סדר גודל של בין 50 ל-60 תוכניות

עינת גנון:  אם ניקח שרובן הגדול יהיה במחוז צפון, אז חד משמעית אם אנחנו רוצים להאיץ את התהליכים, דרוש גם בנושא הזה איזשהו תגבור/חיזוק/ועדה ייחודית, כל תשובה נכונה

יעקב אשר: אתה רוצה עזרה - - -      

עינת גנון: אני מאוד רוצה עזרה מרותי

עינת גנון:  רותי רוצה בדיוק כמוני

עינת גנון:  תיכף היא תשלים

עינת גנון:  אני רק אומר שצריך לזכור שגם בוותמ"ל יש סף כניסה כרגע, שבפינוי-בינוי הוא עומד על תוכניות שמציעות 400 יחידות דיור לפחות

עינת גנון:  זה מאוד תלוי במתחם

עינת גנון:  הדוגמה של הפרויקט בקריית שמונה, הוא פרויקט קטן יחסית עם 180 יחידות דיור

יעקב אשר: כל פרויקט באזורים האלה לא יהיה 400 ו-500 כי זה לא מגדלים, אלא אם כן תפסת שטח אדיר

עינת גנון: בדיוק

יעקב אשר: תא שטח אדיר, גדול מידי, הוא גם יסרבל את התוכנית

עינת גנון: זה מצריך מענקים מאוד גדולים

יעקב אשר: נכון

עינת גנון: לכן כנראה שחלק גדול מהתוכניות לא יעמדו בתנאי הסף של כניסה לוותמ"ל, וחד משמעית צריך תגבור של ועדה מחוזית צפון בצורה כזו או אחרת

עינת גנון:  אני רק אגיד שיש במסגרת החוק ועדת משנה להתחדשות עירונית שבה ניתן לקדם את התוכניות, אבל זה כמעט אותם אנשים

עינת גנון:  זה לא שיש עוד נציג למשרד התחבורה

יעקב אשר: בוועדה מחוזית

עינת גנון: כן

יעקב אשר: כן, אבל זה כמעט אותם אנשים עכשיו

יעקב אשר:  אם היום אנחנו נתחיל להיערך לתוספת משאבים, אין לי ספק, מר וקסלר, אני בטוח שהאוצר, אם הוא כבר נכנס לתכנון הזה והכול, הוא יתקצב את הדברים הקטנים האלה לעומת מה שמחכה לו בהמשך

יעקב אשר:  אתם צריכים להיערך להתחיל לדרוש את זה היום ולתת להם ללמוד את העניין הזה

יעקב אשר:  אני בטוח שעל זה לא נלך לרב, מה שנקרא

עינת גנון: אני אשמח שרותי ממינהל התכנון תשלים

יעקב אשר: בבקשה, רותי

יעקב אשר:  האם אתם חושבים על זה? האם אתם שם? האם מתכננים משהו? איפה את צריכה עזרה?     

רותי שוורץ: רותי שוורץ, מינהל התכנון

רותי שוורץ:  ספציפית לגבי השאלה של המחוז, אנחנו באמת בקשר עם הרשות להתחדשות עירונית והבנו שרוב התוכניות, תשע הערים הסיסמיות מתרכזים במחוז צפון

רותי שוורץ:  התחלנו לחשוב באמת איך מבחינתנו מקדמים את התוכנית בצורה הכי מהירה ושלא ייווצר לנו שם צוואר בקבוק

רותי שוורץ:  אנחנו חשבנו על תוספת של יועצים, כוח אדם פשוט כדי שהתוכניות האלה יתקדמו מהר

רותי שוורץ:  בנוסף גם התחלנו איזושהי עבודה של מה התוכניות האלה יכילו

רותי שוורץ:  יכול להיות שלא חייבים להכיל את כל הנספחים, כלומר גם עבודה של איך התוכנית תוגש כדי שהיא תהיה - - -      

יעקב אשר: לייצר מה שפחות רגולציה לא הכרחית, נקרא לזה

רותי שוורץ: בדיוק

רותי שוורץ:  אנחנו עובדים על שני המישורים האלה ביחד עם הרשות ובהחלט נדרש פה איזושהי תוספת לא גדולה, ממש קטנה כדי לתגבר את היועצים שם

יעקב אשר: מתי הדרישה הלא גדולה הזאת תצא לכיוון האוצר?     

רותי שוורץ: היינו בשיח

רותי שוורץ:  עוד לא יצאה דרישה רשמית

יעקב אשר: אתם מתקדמים לעניין הזה?     

רותי שוורץ: כן

יעקב אשר: אני אוהב את הרכילות הזאת של מתי יצא המכתב? מתי נתנו תשובה? תעדכנו אותי

רותי שוורץ: בסדר

רותי שוורץ:  אדוני, אני רוצה רק להוסיף על עוד כלים שיכולים אולי לעניין פה

רותי שוורץ:  אחד, דיברו מקודם באמת על חלופת שקד שהיא 400 ו-200% לכל ועדה מקומית, אבל יש בחוק כלי לאפשר הרחבה בצו עד 550%, עם ממ"דים, בלי ממ"דים

רותי שוורץ:  עכשיו אנחנו בוחנים את זה גם עם הרשות להתחדשות עירונית לאותן ערים שנמצאות בפריפריה, שהערכים הכלכליים שם מצד אחד נמוכים, והערכים הסיסמיים הם גבוהים

יעקב אשר: השאלה אם אופי הבינוי במקומות הללו מתאים לאחוזים כאלה?     

רותי שוורץ: יש ראשי רשויות - - -      

יעקב אשר: עזבי, ראשי רשויות שרוצים אצלו גם מגדל, אני לא יודע אם עיר סבירה בפריפריה - - -     

נאור שירי: טבריה, עיר שלא דיברנו עליה מזמן

יעקב אשר: למה לקלקל? אנחנו בדיון כל כך טוב

נאור שירי: למה? היא עיר שעם ערכים סיסמיים וערכים פריפריאליים

יעקב אשר: לא יהיה פה דיון פרסונלי

נאור שירי: אוקיי, אז לא טבריה

יעקב אשר: תכנוני-פרסונלי

נאור שירי: לא נדבר על טבריה

יעקב אשר: התאהב בטבריה בתקופה האחרונה

נאור שירי: אני התאהבתי בטבריה? אתם התאהבתם בטבריה

יעקב אשר: אנחנו אהבנו תמיד

נאור שירי: אתם אוהבים אותה יותר מידי, בגלל זה ככה נראים הערכים הסיסמיים אל מול חיזוק המבנים בטבריה

יעקב אשר: טבריה ואת תושביה

יעקב אשר:       אותם חלקים, מה שאת מדברת עליהם, האפשרויות להגיע ל-550% וכו', השאלה אם זה המקום המתאים לעניין הזה, כבר עניין תכנוני

רותי שוורץ: נכון, זה לגמרי עניין תכנוני ואני מזכירה שבסוף זה סמכות

רותי שוורץ:  הוועדה המקומית יכולה להחליט גם לא להגיע ל-550% אם נחליט ללכת לכיוון הזה

יעקב אשר: אני לא בטוח שהוועדה המחוזית תרצה

רותי שוורץ: זה היתרון, שזה בסוף סמכויות של ועדות מקומיות

רותי שוורץ:  כל חלופת שקד זה סמכויות של ועדות מקומיות

רותי שוורץ:  זה דבר אחד

יעקב אשר: אגב, באותם מקומות יש תוכניות כוללניות? יש משהו שכבר נעשה? חלופת שקד היא באה ביחד עם תוכנית כזאת, אז ככה שזה לא רלוונטי בכלל

רותי שוורץ: חלופת שקד יכולה גם לעבוד כשאין תוכנית כוללנית

רותי שוורץ:  היא לא יכולה לסתור מעבר לאם הזכויות הן 30% בתוכנית כוללנית, אבל היא יכולה לעבוד במקביל

רותי שוורץ:       הדבר השני שרציתי להגיד, משרד השיכון, בני סיפר שהם מחזקים מבנים

רותי שוורץ:  הבנו שיש קשיים בהיתרים, אז הובלנו גם תמ"א ואנחנו מובלים גם תקנות עכשיו של מסלול מהיר כדי לאפשר את החיזוק שהם עושים באותם בניינים שהם באמת חושבים שצריך לחזק, שיהיה בכלל לכולם

יעקב אשר: מה שנקרא תוכנית פלוס היתר?     

רותי שוורץ: תוכנית פלוס היתר זה בחלופת שקד והתקנות

יעקב אשר: למה את מתכוונת?     

רותי שוורץ: אני מדברת על מסלול נוסף שעשינו בחודשיים האחרונים

רותי שוורץ:  התחלנו בתמ"א וברישוי מקוצר שיאפשר למשרד השיכון או למי שרוצה, כרגע הלקוח המרכזי זה משרד השיכון, להוציא את ההיתרים כמה שיותר מהר

רותי שוורץ:  בעצם אנחנו הגמשנו את הוראות הבינוי

רותי שוורץ:  אם צריך טיפה בגלל החיזוק לסתות מקווי בניין, התמ"א מאפשרת ובמקביל התקנות הן ללא מידע עם גרמושקה מצומצמת

רותי שוורץ:  כמה שפחות רגולציה בתהליך הזה

יעקב אשר: ימות המשיח

בני תמים: לגמרי

בני תמים:  היום כדי לקבל היתר זה לוקח כמעט שנה לקבל היתר לחזק מבנה נגד רעידות אדמה

בני תמים:  בתהליך שאנחנו מקדמים יחד זה אמור לקחת משהו כמו חודש, חודש וחצי

בני תמים:  רעידת האדמה רודפת אחרינו

יעקב אשר: אם זה יקרה

יעקב אשר:       כן, יוראי

יוראי להב-הרצנו: יש לי הערה קצרה דווקא לנציג האוצר שנראה לי הכי פחות מעורב בתהליך מיתר משרדי הממשלה, שמרגישים נכונות - - -      

יעקב אשר: לא, לא

יוראי להב-הרצנו: זאת התרשמותי

יוראי להב-הרצנו:  אני רוצה לומר, רעידת אדמה שתחריב מבנים היא לא אירוע תיאורטי

יוראי להב-הרצנו:  לפני 96 שנים בדיוק מהיום הזה, ב-11 ביולי 1927 התרחשה רעידת אדמה ענקית בישראל שהחריבה 10,000 יחידות דיור, הרגה 300 איש, פצעה 1,000

יוראי להב-הרצנו:  אם תעשה את המכפלות של איך אוכלוסיית ישראל גדלה ב-96 שנים האחרונות, אנחנו מדברים על אלפי הרוגים, עשרות אלפי נפצעים

יוראי להב-הרצנו:  אני לא יודע איך אתה מעריך את זה או את המניעה של זה מבחינה כספית, אבל משרד האוצר לא צריך להיות בדיונים אלא צריך ממש לקדם את זה באופן מיידי כי דבר אחד הוא בלתי נמנע, רעידת האדמה הבאה

יוראי להב-הרצנו:  אנחנו לא יודעים מתי היא תפגוש אותנו, אנחנו לא יודעים איפה היא תפגוש אותנו, אבל ההשלכות שלה תהיינה הרסניות ולכן המעורבות שלכם היא חיונית

יוראי להב-הרצנו:      ישב פה חבר הכנסת אלקין

יוראי להב-הרצנו:  יושב פה יושב-ראש הוועדה

יוראי להב-הרצנו:  יש להם הרבה מאוד פתרונות

יוראי להב-הרצנו:  כרגע שמעתי ממך לא ולא ולא וזה כרגע נמצא בדיונים, שזה בשפה לא מכובסת, לא מעוניינים לקדם את זה

יוראי להב-הרצנו:  לכן אני אומר, מדובר פה בחיי אדם בראש ובראשונה ולאחר מכן נזק כלכלי אגבי שאני לא יודע להעריך אותו

יוראי להב-הרצנו:  אני בספק אם אתם יודעים להעריך אותו, לכן אני מפציר בכם לעשות מה שצריך כדי לקדם איזה שהם פתרונות

יוראי להב-הרצנו:  תחליטו אתם מה הפתרונות הכי כלכליים אבל תקדמו פתרונות

יעקב אשר: אגב, הנזק האגבי שאמרת, אחד הפתרונות שאני הצעתי, סתם זרקתי את זה

יעקב אשר:  יש קרן שנקראת קרן מס רכוש

נאור שירי: יש גם קרן הארנונה

נאור שירי:  יש שם הרבה מאוד כסף

יעקב אשר: עזוב רגע

יעקב אשר:  אני מדבר כרגע על קרן מס רכוש שהיא קרן חשובה מאוד ויש שם הרבה כסף, לדעתי משהו כמו 18–19 מיליארד

יעקב אשר:  ברור שצריך לשמור את זה לאירועים כאלה ואחרים שצריך

נאור שירי: איזה קרן אמרת? קרן העושר?     

יעקב אשר: לא, קרן מס רכוש

יעקב אשר:  יש דבר שהוא הרבה לפני העושר והרבה לפני הארנונה

נאור שירי: אתם מקימים הרבה קרנות

יעקב אשר: זה לא אנחנו הקמנו אבל זה דבר שהוא מחויב המציאות כי אחרי חלילה התקפות טילים או דברים כאלה, מס רכוש וכל הדברים הללו, כמובן שצריך אותם

יעקב אשר:  יש שם הרבה מאוד כסף שבסוף יכול להיות שאם לווים אותו משם, אתה תקבל את ההחזר שלו חס ושלום בחזון השחור שאמר כרגע יוראי - - -      

יוראי להב-הרצנו: חס וחלילה

יוראי להב-הרצנו:  זה לא חזון

יוראי להב-הרצנו:  זה בלתי נמנע

יוראי להב-הרצנו:  זה קורה בממוצע כל 100 שנה בממוצע

יעקב אשר: אנחנו מתפללים שימנע, אבל אי אפשר לסמוך על הנס ואנחנו לא סומכים על הנס, לכן אני אומר, זה אחד הפתרונות שאם דיברת על האגבי, אפשר היה לבוא בלי לפגוע בתקציב המדינה השוטף

יוראי להב-הרצנו: חשוב לי להדגיש, אני פוליטיקאי

יוראי להב-הרצנו:  יש אנשי מקצוע

יוראי להב-הרצנו:  אני מעריך שאתם מתייעצים עם טובי אנשי המקצוע

יוראי להב-הרצנו:  תמצאו את הפתרון שבעיניכם הוא הכי כלכלי ומביא את הפתרונות בצורה הכי מהירה, רק תקדמו איזשהו פתרון כי החידלון שלכם יעלה בחיי אדם והנזק הכלכלי מעבר לאובדן חיי אדם שהם יקרים מפז, הנזק הכלכלי יהיה בעשרות מונים הרבה יותר ממה שעכשיו נעשה באופן מניעתי, וזה עובר כחוט השני

יוראי להב-הרצנו:  תגלו איזשהו אורח מחשבה לטווח הארוך, כי מה שמשלמים עכשיו ימנע עלויות שאנחנו פשוט לא נוכל לשאת בהן, גם בחיי אדם וגם בכלכלה, אז בבקשה צאו מהחידלון

יעקב אשר: אוקיי

נאור שירי: איזה כיף זה לקרוא על החלטות ממשלה נגיד מלפני עשר שנים, נכון?     

יעקב אשר: נכון

נאור שירי: כיף לקרוא החלטות ממשלה שיחזקו, ואז קיבלו החלטה שמחסלת את החיזוק, ואז אמרו, אחרי ששנים, בואו עוד פעם נחזק, ואז תקצבו את זה ב-200 מיליון שקל

נאור שירי:  חיזוק מבנים

יעקב אשר: ברוך הבא למועדון

נאור שירי: חיזוק מבנים בערים חלשות, אבל מה, 14 מיליארד שקל עבר ביומיים

נאור שירי:  אין

נאור שירי:  מדהים

יעקב אשר: יש מישהו שרוצה להתייחס לחלק הזה? כי אני רוצה לעבור לחלקים נוספים

יעקב אשר:  בבקשה

תומר צליח: בוקר טוב, תומר צליח, התאחדות הקבלנים בוני הארץ

תומר צליח:  אדוני, בסוף הפתרון מונח פה על השולחן וכולם מבינים אותו

תומר צליח:  אמרה עינת בצדק, 450,000 יחידות דיור במדינת ישראל חוזקו או נמצאים בתהליך כזה או אחר

יעקב אשר: בהליכי תכנון

תומר צליח: בין בהליכי תכנון ובין כאלה שכבר בוצעו

תומר צליח:  סך הכול כ-450,000 יחידות דיור

תומר צליח:  יזמי וקבלני מדינת ישראל עושים בכל מקום שבו יש כדאיות כלכלית, לכן לא צריך להמציא את הגלגל מחדש

תומר צליח:  ראינו בתמ"א 38 לדוגמה, כאשר נחקקה תמ"א 38 ב-2005, תמ"א 38 ישבה כאבן שאין לה הופכין במשך שנים רבות משום שלא היה כלכליות גם לתמ"א 38 אפילו באזורי הביקוש

תומר צליח:  כאשר נחקקה תמ"א 38/2 ומחירי הדירות גם עלו, פתאום תמ"א 38 פרחה ולאחר מכן גם מתחמי פינוי-בינוי וכו'

תומר צליח:  אין שום צורך להמציא את הגלגל מחדש

תומר צליח:  הפתרונות נמצאים פה

תומר צליח:  קבלני מדינת ישראל יודעים לתכנן בעצמם, יודעים לעשות כל מה שצריך

תומר צליח:  כל מה שצריך זה לתת להם את הכלכליות, וברגע שתהיה כלכליות, היזמים ידעו לתכנן, לקדם, להחתים ולהוציא את התוכניות מן הכוח אל הפועל, והפתרונות מונחים פה על השולחן

תומר צליח:      דיברנו גם על tax credit זה פתרון מצוין

תומר צליח:  הוא חוץ-תקציבי, לא מבקשים מהאוצר להכניס יד לכיס אלא כן אנחנו נותנים את זה בתעודות זיכוי, תעודות זיכוי סחירות

יעקב אשר: של מיסוי

תומר צליח: של מיסוי, כן, ועם זה אנחנו יודעים לייצר כלכליות

תומר צליח:  אדוני דיבר על איפוס מע"מ על הדירות שנמכרות

תומר צליח:  זה גם כלי

תומר צליח:  יש כלים

תומר צליח:  הכלים הם כלים כלכליים ולא קשה להגיע לכלים הכלכליים

תומר צליח:  זה יכול להיות גם בקרקע משלימה, זה יכול להיות בזיכויי מס, זה יכול להיות זיכויים כאלה ואחרים, הטבות מס

תומר צליח:  בסוף זה לא נורא מורכב

תומר צליח:  רוב הפתרונות הם חוץ-תקציביים, זאת אומרת לא צריך לתקצב אותם בתוך התקציב

תומר צליח:  הוא אפילו לא מס שנמנה, כי למעשה היום זה פרויקטים שלא יוצאים אל הפועל, אז לא מקבלים עליהם מס

תומר צליח:  לא מקבלים עליהם מס היום, אז לא יקבלו מס גם אחר כך

יעקב אשר: אתה לא יכול להפסיד משהו שאין לך

תומר צליח: נכון, בדיוק

יעקב אשר: בבקשה, שם ותפקיד

יוסי הירש: שמי יוסי הירש, אני מנהל אגף לשעבר במשרד מבקר המדינה

יוסי הירש:  ביקרתי את משרד הבינוי והשיכון לא מעט שנים וגם משרדי ממשלה אחרים, ויש לי כאן שלל של דוחות

יוסי הירש:  צדק מי שאמר שהדברים הם לא חדשים

יוסי הירש:  התקבלו הרבה החלטות ממשלה

יוסי הירש:      שלא בסתירה למה שאמר קודמי, אני כן חושב שיש דברים שטעונים תקציב ודורשים תקציב

יוסי הירש:  אפילו משרד האוצר הודה בזה

יוסי הירש:  אני רק מזכיר לעצמנו שמשרד האוצר הוא לא מעל הממשלה

יוסי הירש:  הוא גם מעל הכנסת, ולא הממשלה ולא הכנסת יכולים לברוח מזה

יעקב אשר: ספר לי על זה

יוסי הירש: אני קראתי שממשלת ישראל הוציאה מעל 37 מיליארד שקל על מגפת הקורונה

יוסי הירש:  לפי המספרים שמדובר בהם פה, ואמר את זה גם מנהל ועדת ההיגוי, מדובר במעשר, כלומר 15 מיליארד

יוסי הירש:  צריך לתקצב את זה וחובה לתקצב את זה, ויפה שעה אחת קודם

יוסי הירש:       אני הייתי בוועדה לביקורת המדינה ב-2001 אחרי אסון ורסאי שהיה ב-23 במאי 2001

יוסי הירש:  בא פרופ' גליק מהטכניון והזהיר שאם לא יהיה אכיפה של התקן, כי אנחנו מדברים על חיזוק מבנים בתקופה שלא היה תקן בכלל

יוסי הירש:  אסור לשכוח שיכול להיות שבשנייה הזאת נבנה בניין שלא עומד בתקן הקיים בגלל היעדר אכיפה של התקן, ועל זה כתבה ועדת זיילר שצריך להקים מכוני בקרה

יוסי הירש:  מכוני בקרה, הדבר הזה מתמהמה, אני אומר את זה בלשון המעטה, 20 שנה, לא פחות, וכרגע יש שישה מכוני בקרה

יוסי הירש:  עדיין זה לא מכסה מבנים שהם מעל ל-29 מטר, שהם חשובים ביותר לצורך הבטחת עמידות ברעידות אדמה

יוסי הירש:  אם אני חוזר לדברים של פרופ' גליק, הוא אמר שאם לא תהיה אכיפת התקן, יהיו 300 ורסאי, לא ורסאי אחד, שנהרגו בו 23 איש ונפצעו 380

יוסי הירש:  צריך לראות את זה כפיקוח נפש, ואני למדתי שפיקוח נפש דוחה את התורה כולה, כולל משרד האוצר

יעקב אשר: תודה רבה

יעקב אשר:       יש איתנו בזום את יוסי חדד

יעקב אשר:  קודם כל המקום ינחם אתכם

יעקב אשר:  אני מבין שקמת מ'שבעה'

יעקב אשר:  שלא תדעו צער, לכן גם אישרתי לך דרך הזום

יעקב אשר:  בבקשה, יוסי

יוסף חדד: אני לא רוצה לחזור על דברים שנאמרו

יעקב אשר: תפקידך רק לפרוטוקול

יוסף חדד: מנהל מינהל מרקם ותיק וחיזוק מבנים

יוסף חדד:  אני לא רוצה לחזור על דברים שנאמרו על ידי אנשי משרד הבינוי והשיכון ועינת

יוסף חדד:  אני רק רוצה להדגיש בהמשך לדובר האחרון

יוסף חדד:  כבוד היושב-ראש, נאמרו פה הרבה מאוד דברים

יוסף חדד:  אנחנו כרגע נמצאים בוועדה שמוגדרת היערכות מדינת ישראל להתמודדות עם רעידות אדמה

יוסף חדד:  חייבים לקבל פה החלטה וחייבים לצאת לדרך, ויפה שעה אחת קודם

יוסף חדד:  הנושא הוא ברור לכולם

יוסף חדד:  משרד הבינוי והשיכון פועל כרגע בעשרת היישובים בשבר הסורי-אפריקני

יוסף חדד:  אנחנו מדברים כרגע על סדר גודל של 700 מיליון שקל לחזק את עיקר הבניינים שניבנו עד שנות ה-80

יוסף חדד:  אני חושב שחייבת להיות פה החלטת ממשלה, וההחלטה הזאת חייבת להיות מגובה בתקציבים

יוסף חדד:  צריך להאיץ לפני שבאמת יהיה פה רעידת אדמה ואנחנו נמשיך לדבר ולא לעשות

יוסף חדד:       משרד הבינוי והשיכון עושה כרגע כמו שנאמר, אך ורק ברוב דיור ציבורי, אבל גם בבניינים שהם לא רוב דיור ציבורי גרים אנשים, לכן צריך להביא תקציבים

יוסף חדד:  צריך להרחיב את היריעה מעבר לשתי חברות שעוסקות בתחום של החיזוקים, עמידר ועמיגור

יוסף חדד:  נמתין למיפוי שהתחדשות עירונית עושה, אבל מבחינתנו אנחנו יודעים איפה התחדשות עירונית לא נכנסת ולא תיכנס

יוסף חדד:  חובה עלינו לחזק את הבניינים האלה כמה שיותר מהר

יעקב אשר: אגב, יוסי, אתה מזכיר לי משהו, שבאותם מבנים, כשאנחנו מדברים על התחדשות עירונית, כשאנחנו מדברים על אפרופו כדאיות כלכלית יש הרבה דירות של המדינה, זאת אומרת המדינה יכולה לייצר לעצמה יחידות דיור

יעקב אשר:  זה חלק מהכלכליות של העניין חוץ ממה שהיזם

יעקב אשר:  המדינה יכולה לעבוד לא על רווח אלא על דבר מסוג כזה

יעקב אשר:  גם פה זה כלי, אני אומר לאוצר, שאתם יכולים ליצור אלפי יחידות דיור של המדינה, שגם יש להם את השווי הכלכלי שלהם בצורה כזו או אחרת

יעקב אשר:  רק נזכרתי, לכן הפסקתי אותך

יעקב אשר:  תמשיך, יוסי

יוסף חדד: אדוני, אנחנו אחרי שתי רעידות אדמה קשות בטורקיה ובסוריה

יוסף חדד:  אני יכול להגיד לך שלשנת עבודה 2023–2024 סדר גודל של 120 מיליון שקל לשנתיים האלה זה נותן מענה ל-20 עד 22 בניינים לחיזוק

יוסף חדד:  כמו שאמרתי, זה טיפה בים

יוסף חדד:  חייבים וצריך לעשות את זה במיידי, להביא תקציבים ולעבוד במקביל על מנת ליצור מענה לאותם בניינים שנמצאים בשבר הסורי-אפריקני, וזה צריך להיות בסדר עדיפות ראשון על פני יישובים במרכז ועל פני יישובים שנמצאים בקבוצה השלישית שאלקין הזכיר בדיון הזה

יוסף חדד:  תודה

יעקב אשר: תודה רבה

יעקב אשר:       עוד מישהו רוצה בעניין הזה? כן, בבקשה, שם ותפקיד

חסיה דרורי: עמיחי דרורי, מרכז השלטון המקומי

נאור שירי: מה התפקיד שלך במרכז השלטון המקומי?     

חסיה דרורי: מהיחידה הכלכלית, מנהל תשתיות ופיתוח

חסיה דרורי:  לא אצטרף לכל מה שנאמר על ידי קודמיי הן באשר לכך שלמעשה כל המסקנות ידועות, מה צריך לעשות ולגבי הדחיפות הגדולה שאנחנו נמצאים בה

חסיה דרורי:       אם אפשר שתי נקודות מעבר לכך

חסיה דרורי:  דבר ראשון, לטעמנו מה שבולט הוא שאין אינטגרטור בין-משרדי שאמון על הנושא הזה של טיפול הן בנושאי התחדשות בפריפריה והן לגבי מבנים מסוכנים בכלל הארץ

חסיה דרורי:  בזמנו, לפני שנה וחצי התחילה בפעולתה ועדה במשרד ראש הממשלה, שלמעשה נראה לי שהיא עשתה דיון אחד-שניים ולא מעבר לזה

חסיה דרורי:  אנחנו חושבים שזה חבל, שזה לא נכון

חסיה דרורי:  כן צריך את האינטגרטור הבין-משרדי החזק הזה, אני חושב גם בדמות, יתכן מאוד משרד רוה"מ שיקדם את הנושא וידחוף אותו

חסיה דרורי:  זה דבר ראשון

חסיה דרורי:      דבר שני, מעבר לנושא הפריפריה היו מספר מקרים של קריסה של מבנים ישנים בכלל הארץ

חסיה דרורי:  הדבר הזה הוא כאמור פצצה מתקתקת לא רק בקשר לנושאי רעידות אדמה אלא גם בהקשר הזה וגם מעבר

חסיה דרורי:  לצערנו היום אין סקר ומיפוי מדויק של מבנים ישנים בכלל המדינה

חסיה דרורי:  אין סיווג שלהם לפי רמות הסיכון שנובעות מהן, ככה למיטב הבנתנו

חסיה דרורי:  אנחנו חושבים שצריך פה מעורבות בהולה, מיידית כדי לקדם בכלל תוכנית לשיקום ולחידוש מבנים ישנים ומסוכנים

יעקב אשר: אוקיי

יעקב אשר:  אני רוצה להעלות עוד נושאים שעלו בפעמים הקודמות, נושא של מבני ציבור בכלל ומבני חינוך בפרט

יעקב אשר:  יש מישהו שיכול לעדכן אותנו, מישהו ממשרד החינוך, האם יש התקדמות בנושאים הללו, האם יש תקציב, האם התקציב הזה ממשיך?      

אילנית שושני: כמעט צוהריים טובים לכולם, אילנית שושני, מנהלת את אגף הבינוי במשרד החינוך ומי שממונה על הנושא של תוכנית חיזוק מבני חינוך

אילנית שושני:  ב-2010 כמובן התקבלה החלטת ממשלה, פרויקט של 25 שנה שאמור להסתיים ב-2035

אילנית שושני:  יש בצידו תקציב, בכל שנה 80 מיליון שקלים, 40 מיליון מהאוצר ו-40 מיליון מתקציב חידוש המבנים של משרד החינוך

אילנית שושני:  ועדת ההיגוי ביצעו סקר ב-2010, קצת לפני, על כל מוסדות החינוך שניבנו לפני 1980

אילנית שושני:  אנחנו מדברים על מבנים של מעל קומה, וכמובן מדורגים לפי אזורים סיסמיים, 1 עד 10 שיש במפה

אילנית שושני:       לא אלאה את כל האנשים כאן בקשיים שהיו בתחילת הדרך, חוסר בתקן וכו', אבל למעשה אנחנו כן נמצאים בתוכנית שבה אנחנו התחלנו כמובן באזורים הסיסמיים הבעייתיים

אילנית שושני:  מיפינו את כל המוסדות ברצועות 1 עד 5, שיש בהם כ-481 מבנים

אילנית שושני:  תהליכי העבודה שלנו, כמובן חוץ מנהלי עבודה מאוד ברורים מול הרשויות זה סיורים במקום

אילנית שושני:  אני אישית נוכחת בכל רשות ורשות, עם פרוטוקולים מסודרים לסדר עדיפות לטיפול

אילנית שושני:  כמובן שבתי ספר גדולים עדיפים על אותם מוסדות קטנים יותר

נאור שירי: סליחה שאני קוטע

נאור שירי:  481, אמרת?      

אילנית שושני: ברצועות 1 עד 5

נאור שירי: שהם רק ברשמי?      

אילנית שושני: לא

אילנית שושני:  כל המוסדות - - -      

נאור שירי: כל מוסדות החינוך, גם שאינו רשמי?     

אילנית שושני: כשאני מגיעה לרשות מקומית, מיפוי 1,600 בתי ספר, אז יש כבר מיפוי של המוסדות

אילנית שושני:      נושא הבעלות, אם זו שאלתך לגבי הבעלות - - -      

נאור שירי: בסוף, אם יש גן ילדים - - -      

אילנית שושני: גן ילדים זה מבנה חד-קומתי והוא לא בטיפול של התוכנית הזאת

נאור שירי: לאו דווקא חד-קומתי

אילנית שושני: אני רק מדייקת

אילנית שושני:  מבנים חד-קומתיים הם לא בתוכנית

אילנית שושני:  אמרתי, מבנים מעל קומה

אילנית שושני:  אם שאלתך כיוונה לנושא הבעלות, כיוון שיש מוכר שאינו רשמי או מוסדות פטור במבנים פרטיים - - -      

נאור שירי: על זה דיברתי

אילנית שושני: מבחינת משרד החינוך אנחנו מתקצבים רשויות מקומיות, זאת אומרת הרשות המקומית היא זו שמתוקצבת וזה בנהלי העבודה שלנו

יעקב אשר: והיא צריכה להכניס את זה בתוך הטבלאות שלה, מה שקיים בבינוי רגיל, לא רק ברעידות אדמה, אבל זה שאלה של סדרי עדיפויות

יעקב אשר:  היא פשוט אומרת את האמת, מה שנקרא

יעקב אשר:       לשאלתו של ידידי, אין מניעה לתקצוב העניין הזה של רעידות אדמה גם במוסדות מוכרים או מוסדות פטור

אילנית שושני: מוכרים או פטור, מי כמוך יודע טוב, אני רגע אחד מחדדת את נושא הבעלות

אילנית שושני:  הסוגיה היא סוגיית מי בעל הקרקע, לא מי מחזיק ברישיון

יעקב אשר: זה משהו אחר

אילנית שושני: מבחינת בעלות פרטית של מבנה - - -      

רעות בינג: הם לא נכנסים

יעקב אשר: כן, אני יודע

יעקב אשר:  הם גם לא נכנסים לבינוי

אילנית שושני: אבל כן המשרד בנושא של התוכנית הלאומית הזו של חיזוק מבנים לרעידות אדמה כן יצר איזשהו מתווה לפתרון לאותן בעלויות פרטיות שמבקשות כן לחזק את המבנה

אילנית שושני:  אגב, לא תמיד רוצות

אילנית שושני:  זה מה שנקרא שטר משכנתא, זאת אומרת אותה בעלות צריכה לחתום על איזשהו שטר משכנתא ואז אנחנו כן יכולים להיכנס - - -      

יעקב אשר: חוזה חכירה עם הרשות

אילנית שושני: נכון

אילנית שושני:  זה קצת יותר מורכב, אני מסכימה

יעקב אשר: מכיר את זה

יעקב אשר:  טיפלתי בזה כמה שנים כפקיד, מנהל אגף חינוך

נאור שירי: משרת ציבור

יעקב אשר: כן, בבקשה אילנית

אילנית שושני: אני רק אומר שיש דוגמה טובה של ירושלים, שכן בית ספר בויאר למשל

אילנית שושני:  הבא בתור זה ליד"ה, שני מוסדות מאוד מוכרים וגדולים שבהם בבעלות פרטית חלקם, וכן הסכימו לחתום על שטר משכנתא

אילנית שושני:  אנחנו כבר את בויאר מחזקים והוא כבר בשלבי סיום, וליד"ה, אני מקווה שבסוף הקיץ ייצא לדרך

יעקב אשר: הרי בניתם תוכנית עבודה

יעקב אשר:  האם יש קורלציה או שיש צורך בהארכה של לוחות הזמנים או הגדלה של התקציב?     

אילנית שושני: שאלה מצוינת

אילנית שושני:  אני כל הזמן נמצאת במקום של האם זו הנקודה שבה אני צריכה לקבל החלטה ולפנות לאוצר ולהגיד, אוקיי, לא מספיק הכסף

אילנית שושני:  כיוון שהליך התכנון הוא מאוד ארוך, מי כמוך מבין שבפרויקט שהוא גם פעיל אז מאוד מורכב כל סיפור הפתרונות ביניים

יעקב אשר: אבל אותם כספים שהוקצבו בזמנו ועוד לא יצאו לידי ביטוי כי התוכניות לקחו זמן, עומדים לרשותך

אילנית שושני: נכון

יעקב אשר: גם בשורה טובה בימנו

אילנית שושני:  התקציב גם ניתן לרשויות ויש את התקציב הזה כל שנה

אילנית שושני:  אני לא נמצאת במקום שאומר, אין לי כסף לתקצב מישהו

נאור שירי: זה ניתן לרשות ואם רשות לא עושה, זה הולך

אילנית שושני: לא, זה לא הולך אצלנו

אילנית שושני:  זה תקציב הרשאה להתחייב

יעקב אשר: זה לא הולך

יעקב אשר:  הפוך, ואז אני אתמוך בהם אם הם יעבירו את זה לרשות שכן מבצעת לעומת רשויות שלא מבצעות

נאור שירי: אם אתה לא מבצע, זה הולך, זה מתאפס

יעקב אשר: מתאפס לרשות

יעקב אשר:  אצלה זה נשאר

אילנית שושני: זה תקציב טיפה אחר

אילנית שושני:  זה הרשאה להתחייב במונחי אוצר

אילנית שושני:  הרשויות מחזיקות באותם צ'קים פתוחים, חלקם

אילנית שושני:  אנחנו כל הזמן מאיצים

נאור שירי: כמה תוקצב?     

אילנית שושני: התקצוב הוא 80 מיליון שקל בשנה, בכל שנה עד 2035

נאור שירי: כמה שנים זה כבר ב-80 מיליון?     

אילנית שושני: אנחנו עומדים על ניצול תקציבי של בערך 60% מהתקציב

נאור שירי: כל שנה 80 מיליון או כל שנה עוד 80 מיליון?     

אילנית שושני: כל שנה 80 מיליון

נאור שירי: אוקיי

נאור שירי:  מתי לראשונה תוקצב?     

אילנית שושני: 2010

נאור שירי: עד היום כמה מוצה?     

אילנית שושני: אמרתי, ניצול של בערך 60%

נאור שירי: 13 שנים, 60% מיצוי

אילנית שושני: נכון

יעקב אשר: היא הסבירה וגם אתה תבין את זה

נאור שירי: למה אתה חושב שאני לא מבין? אני מבין

אילנית שושני: זה בגדול

אילנית שושני:  היו שנים שלא היה לנו את התקצוב של ה-80, גם בשיקול דעת שאנחנו הפעלנו

אילנית שושני:  הייתה שנה שזה עבר למערכות ההתראה, אם אתה זוכר

אילנית שושני:  היה שנה שנתנו את הכסף כדי להתקין מערכות התראה במוסדות חינוך שניבנו לפני 1980, אז לא כל שנה

אילנית שושני:  אתה מדבר על 13 שנה, אז אפשר לתת את הפירוט המדויק של זה

אילנית שושני:  בגדול, זה תהליך העבודה

אילנית שושני:  אנחנו עדיין לא ניגשנו להגיד שצריך עוד כסף או שאנחנו לא עומדים בקצב התוכנית

יעקב אשר: ברור שזה לא מספיק

נאור שירי: לא, עזוב את הכסף

נאור שירי:  יש פה בעיה ביישום

נאור שירי:  תן לי 80 מיליון שקל, תגיד לי, יש לך 13 שנה לבזבז את זה, אני מבזבז את זה

נאור שירי:  תן לכל משרד ממשלתי פרויקט ותגיד לו, יש לך כסף לזה, הוא ימצה את זה, נכון? ואם הוא לא ממצה את זה, אז יש בעיה ביישום של הדבר

נאור שירי:  13 שנים, 80 מיליון שקל, 60% מוצה? עזבי שנייה את הדיוק

יעקב אשר: לא 80 מיליון

נאור שירי: 80 מיליון

אילנית שושני: 80 מיליון בכל שנה

נאור שירי: לא ממצים את זה

אילנית שושני: אבל אני אומרת שזה מנוצל

אילנית שושני:  אני לא מבינה את הטענה

יעקב אשר: היא נמצאת בניצול של 60% כרגע של השנה הזאת

אילנית שושני: לא, של כל הטווח מ-2010 עד היום רשויות מנצלות את התקציב

אילנית שושני:  יש עדיין רשויות שזה בביצוע וזה חלקי

אילנית שושני:  אמרתי איזשהו נתון מתמטי לכל השנים האלה

אילנית שושני:  יש רשויות שכבר ביצעו וסיימו את הפרויקט

אילנית שושני:  יש לי מעל 80 בתי ספר שסיימו את השדרוג

נאור שירי: המדידה הראשונית הייתה ב-2010?     

אילנית שושני: 1,600 בתי ספר

אילנית שושני:  אנחנו מדייקים את הרשימה

אילנית שושני:  אנחנו בכל רשות ניגשים

אילנית שושני:  אגב, עם הרשימה של ועדת ההיגוי של אותם 1,600 גילינו מספר בעיות

אילנית שושני:  הרבה פעמים זה כפילויות, זה בתי ספר שכבר לא קיימים בחלקם

אילנית שושני:  ב-80% מהרשויות שביקשנו לדייק את הרשימה, אז היום אנחנו עומדים על 1,111 בתי ספר

אילנית שושני:  הרחבנו את הטיפול לרצועות 6 עד 10 וגם שם אנחנו פועלים, שוב, בחירה של שני בתי ספר הגדולים ביותר ברשויות האלה

נאור שירי: רגע, 1,111 זה מספר חדש

נאור שירי:  מה הוא?     

אילנית שושני: אמרתי, אנחנו עובדים ממש סיזיפית

אילנית שושני:  פשוט רשות, אני מגיעה, מוציאה את רשימת ועדת ההיגוי שאמרתי שיש איתה מספר בעיות

אילנית שושני:  לפעמים היו כפילויות, לפעמים הרשות אפילו לא הכירה את השורה הזאת באותה רשימה של ה-1,600

אילנית שושני:  אנחנו מדייקים, בתי ספר פעילים, בתי ספר שצריך, שהם לפני, והיום אנחנו עומדים על 80% מהרשויות

אילנית שושני:  יש עוד 20% מהרשויות שלא השיבו לנו ואנחנו עובדים מולם

אילנית שושני:  עד היום זה 1,100

נאור שירי: אני רוצה להתנצל שנייה

אילנית שושני: אין בעיה, אני אסביר

נאור שירי: אני כנראה היחידי שלא מבין כי יש פה יותר מידי מספרים שלא הבנתי

נאור שירי:  החל מ-2010 התחילו לכמת את כמות מבני החינוך שנמצאים בערכים סיסמיים, נכון?     

אילנית שושני: ולפני 1980

נאור שירי: טוטאל יצא לנו 1,600, ואז תקצבו החל מ-2010 ב-80 מיליון שקלים כל שנה

נאור שירי:  העבירו כספים לרשות ואמרו להם - - -      

אילנית שושני: אבל אני מעבירה כספים כנגד תוכניות, כנגד עבודה מולנו, אחרי סיורים

נאור שירי: אוקיי

נאור שירי:  התחלנו מ-1,600

נאור שירי:  אנחנו עומדים היום על 1,111 מבנים שאיתרתם, שאמרתם, שוידאתם, שעשיתם הצלבה

אילנית שושני: שדייקנו את הנתונים

נאור שירי: מיועדים

נאור שירי:  לא כפולים

אילנית שושני: אבל זה עדיין לא הסוף, כי אמרתי, 80% מהרשויות ענו לנו

אילנית שושני:  יש עוד 20% מהרשויות שיכול להיות שבהן יהיה עוד 400 ואז נגיע שוב ל-1,600

אילנית שושני:  יש לי עוד 20 רשויות שצריכות לדייק

נאור שירי: 20% מהרשויות לא השיבו במשך 13 שנים

אילנית שושני: בדיוק

אילנית שושני:  אני פשוט משווה טבלה מול טבלה

אילנית שושני:  יש 1,600

אילנית שושני:  כרגע 80% מהרשויות זה 1,100 ויש עוד 20% מהרשויות שעוד לא השיבו

יעקב אשר: כן, זה קורה

נאור שירי: 13 שנים?     

יעקב אשר: כשאתה בודק כל מיני תקציבים, והיה לנו כל מיני דיונים על נושא של - - -      

נאור שירי: כמה רשויות יש?     

אילנית שושני: 256 רשויות

נאור שירי: לא, לא, זה בכל המדינה

אילנית שושני: אני מדברת על כל הרשויות

נאור שירי: לא, אנחנו מדברים על הקו עם ערכים סיסמיים

יעקב אשר: לא, לא

אילנית שושני: אני אמרתי נתונים של כל הארץ

נאור שירי: חשבתי שדיברת על רצועות 1 עד 5

אילנית שושני: 1 עד 5 יש 481

יעקב אשר: התוכנית היא כוללת על הכול, אבל הוא שאל עכשיו שאלה טובה ואני אשאל אותה עכשיו

יעקב אשר:  אני מצפה לאחוז יותר גבוה של מיצוי וסגירת תיק מה שנקרא באותם עשרה רשויות

יעקב אשר:  איפה אנחנו אוחזים שם?     

אילנית שושני: עשר הרשויות נמצאות ברצועות של 1 עד 5

יעקב אשר: אגב, ראש עיריית צפת דיבר פה בדיון הקודם על כמה בתי ספר שממש - - - 

יעקב אשר:  איפה אנחנו אוחזים שם, אם נשים את הזרקור של נאור?     

אילנית שושני: הרשויות האלה נמצאות ברצועות 1 עד 5 שהפירוט של התוכנית ברצועות 1 עד 5, בכללם הרשויות האלה שכבר סיור הרביעי וחמישי שאני נמצאת שם

אילנית שושני:  לא רוצה לנקוב בשמות

אילנית שושני:  87 בתי ספר ברצועות 1 עד 5 הסתיימו או נמצאים היום בשדרוג

אילנית שושני:  160 בתי ספר אושרו לפסילה משיקולי עלות-תועלת והולכים למסלול של בינוי חדש

אילנית שושני:  חלקם ניבנו, חלקם נמצאים בתוך המסלול של תוכניות, איתור שטח ותקצוב שלו לבינוי חדש

יעקב אשר: והם נמצאים במבנים שהם טוטאלוס, מה שנקרא, מבחינת כדאיות

אילנית שושני: נכון

אילנית שושני:  אחרי שבדקנו את התוכנית ההנדסית לחזק אותם, נמצא שאין כדאיות לחזק אותם

אילנית שושני:  לסבר את האוזן, בנייה חדשה עולה סביב ה-6,000–6,500 שקל למ"ר

אילנית שושני:  בחיזוק הוא סביב ה-2,000

יעקב אשר: אם אני מצרף עכשיו את המספרים שאמרת גם על מה שכבר נמצא בתהליך כרגע וגם מה שבתהליך כרגע של בנייה מחדש כי לא שווה, עדיין מתוך 481 אנחנו עוד לא בניצול של 50% אפילו, ודווקא ברשויות הללו

אילנית שושני: ועוד 234

אילנית שושני:  אני רק אשלים

אילנית שושני:  באותם 481 מוסדות שברצועות 1 עד 5, 87 הסתיימו או בתהליך שדרוג, 160 יצאו להליך של בינוי חדש כי נפסלו

אילנית שושני:  עוד 234 נמצאים אצלנו בתהליכי תכנון שונים וכשיבשילו תוכניותיהם יקבלו סדר עדיפות עליון לתקצוב שלהם, אבל הם נמצאים אצלנו בשלבים כאלה ואחרים של התכנון

אילנית שושני:  זה פחות או יותר הסקירה

אילנית שושני:  אני רק רוצה לתת הערה אחת

אילנית שושני:       משרד החינוך הרחיב את רצועת המבנים האלה גם למבנים טרומיים, ואני חושבת שכדאי גם להתעסק עם מבנים טרומיים שעל פי בחינה שלנו הרחבנו אותם עד 1990, לא רק לפני 1980

אילנית שושני:  מבחינה הנדסית זה בנייני קלפים

אילנית שושני:  אני לא יודעת לגבי מבני מגורים, אני לא מתעסקת עם זה, אבל במוסדות חינוך הדבר הזה הוא דרמטי

יעקב אשר: את מדברת על מבני קומות?     

אילנית שושני: מבני חינוך שנבנו בשיטה טרומית

אילנית שושני:  שיטת הבנייה שלהם היא טרומית

אילנית שושני:  הרחבנו את הרצועה הזו עד 1990 ואנחנו נותנים עדיפות עליונה לטיפול במבנים האלה

אילנית שושני:  רובם המכריע יוצא לפסילה ובינוי חדש, אז טרומיים זה אירוע שלקחנו על עצמנו בתקציב הנתון

אילנית שושני:  כרגע לא באים בדרישה נוספת

יעקב אשר: אתם נחמדים מידי

אילנית שושני: אנחנו נחמדים כי כרגע אנחנו עובדים

יעקב אשר: אוקיי

יעקב אשר:  תודה רבה

יעקב אשר:      דיברנו בישיבה הקודמת, היה שם איזשהו נושא של החיישנים למיניהם, מערכות ההתראה

יעקב אשר:  תחזוקה של מערכת, הכול בסדר בעניין הזה?     

יוראי להב-הרצנו: אולי אפשר למכור את זה לחו"ל

יוראי להב-הרצנו:  אני לא מכיר שיש מערכת שיודעת לחזות ולהתריע מפני רעידות אדמה

אמיר יהב: להתריע, כן

אמיר יהב:  לחזות, לא

יוראי להב-הרצנו: אוקיי

יעקב אשר: כל המערכות מתוקצבות ושוטפות ועובדות?      

אמיר יהב: אנחנו רוצים שכל המערכות יתוחזקו וכל המערכות יהיו מחוברות כמו שהן צריכות להיות מחוברות

יוראי להב-הרצנו: אתה יכול שנייה להסביר במשפט על המערכת?     

אמיר יהב: בטח

יעקב אשר: אני לא הייתי רוצה

יעקב אשר:  אני מסתכל על השעון, יש לנו עוד כמה נושאים

יעקב אשר:  אני שואל שאלה

יעקב אשר:  הייתה בזמנו בעיה בתקצוב

אמיר יהב: לא

אמיר יהב:  מי שמתקצב את זה, זה מי שהיה בעלי המערכת שזה הרשויות המקומיות

יעקב אשר: תיכף אני אבדוק ואני אזכר בזה

יעקב אשר:       שאלה לגבי מבני ציבור

יעקב אשר:  עלה כאן הנושא של מבני ציבור שהם אינם חינוך

יעקב אשר:  רשויות מקומיות, תחנות משטרה, תחנות מד"א שנמצאים במבנים מסוכנים

יעקב אשר:  מה מתקדם עם זה? מישהו מטפל בזה?      כן, בבקשה מד"א

רונן בשארי: כבוד היושב-ראש, נושא חיזוק המבנים של מד"א, של התחנות והמתקנים לא מתקדם

רונן בשארי:  לא רק שהוא לא מתקדם, הוא גם לא מתוקצב ואף אחד לא חושב, למרות שהמדינה קבעה

רונן בשארי:  כרגע יש הליך של מבקר המדינה שבודק את הנושא הזה

יעקב אשר: עזוב מבקר המדינה

יעקב אשר:  מבקר המדינה צריך לבדוק, זה בסדר

יעקב אשר:  אל מי אתם פונים?      

רונן בשארי: פנינו למשרד הבריאות לאורך כל השנים וזה לא מתוקצב

יעקב אשר: שוב, אין גורם אחד מתכלל שמביא את הדבר הזה

יעקב אשר:  דבר מסוג כזה, איפה אתם בתמונה? אני מדבר גם על מד"א וגם על משטרה

רונן בשארי: המדינה קבעה שתחנות מד"א כחלק מרציפות תפקודית וכחלק ממענה של האזרחים שיגיעו לתחנות מד"א לקבל סיוע, עזרה ראשונה בעת רעידת אדמה, היא חיונית מאוד

רונן בשארי:  למרות הקביעה הזו אף אחד לא מתקצב את התחנות ואת המתקנים

אמיר יהב: אדוני היושב-ראש, קיימת רשימה שאנחנו הכנו, של משהו כמו 4,000 מבני ציבור

אמיר יהב:  זה כולל בתי חולים, זה כולל מבנים של מד"א, זה כולל משטרה

יעקב אשר: באותם עשר רשויות?      

אמיר יהב: לא, בכל המדינה

יעקב אשר: אני מדבר על עשר הרשויות או 11 רשויות, חברים

יעקב אשר:  אני לא מבין למה אני צריך להיות הפעמון הזקן לעשות קולות בקושי של פעמון

יעקב אשר:  יש עשר רשויות שבהן יש סיכון גבוה ובהן חלק מכוחות ההצלה והביטחון נמצאים בתוך מקומות מסוכנים

יעקב אשר:  למה אי אפשר לעשות תוכנית ממוקדת של זה?     

אמיר יהב: זה כולל גם את זה

אמיר יהב:  ההסתכלות היא לכל גורם

אמיר יהב:  אם המשטרה, איזה מבנים למשטרה יש שהם מבנים שניבנו לפני התקן ושיש חשש לעמידות שלהם ברעידות אדמה

אמיר יהב:  אותו דבר למד"א, אותו דבר למשרד הבריאות

אמיר יהב:  לכל משרד יש גם את התקציב שלו, גם את האחריות שלו, ואנחנו מיפינו להם יחד איתם את המבנים

אמיר יהב:  התעדוף הפנימי האם לעשות קודם את זה או קודם את זה, בזמנו הייתה ועדת מנכ"לים שכבר לא קיימת מספר שנים

יעקב אשר: בקיצור, זה מפוצל למשרדים

אמיר יהב: ודאי

אמיר יהב:  כל משרד, יש לו את האחריות שלו ואת המתקנים שלו

יעקב אשר: יש לו גם תקציב לעניין הזה?     

אמיר יהב: יש לו תקציב משלו

יעקב אשר: תיכף נשאל את מר וקסלר

אמיר יהב: אבל גם הוקצה לזה תקציב

יעקב אשר: דקה, אני אמשיך אותך

יעקב אשר:       אני רוצה לדעת לאיזה משרדים הוקצה תקציב שלא מומש או כמה תקציב? האם זה מתאים לתוכנית עבודה מסוימת? על סמך מה זה תוקצב? אתה יודע משהו, בגדול?      

אסף וקסלר: אני לא יודע להגיד עכשיו את המספרים

אסף וקסלר:  צריך לעשות את ניתוח הנתונים

יעקב אשר: אני מבקש את זה פר 11 יישובים, אוקיי?     

אסף וקסלר: אני לא חושב שזה צבוע ליישובים, בטח לא נתונים שיש אצלי

אסף וקסלר:  יכול להיות שצריך ממש לפנות למשרדים

אמיר יהב: זה לא ליישובים, זה למשרדים

אמיר יהב:  זה 140 מיליון לשנה במ'צינג

אמיר יהב:  דרך אגב, משרד החינוך עושה עבודה מצוינת כי הוא שם את כל המצ'ינג שלו

אמיר יהב:  את כל החלק שמותר לו לשים, הוא שם והוא מקבל מצ'ינג במשך שנים ממשרד האוצר

אמיר יהב:  האם כל המשרדים עושים את זה? התשובה היא לא

אמיר יהב:  לצערי הרב לא

יעקב אשר: אני אבקש פירוט, כמה עבר למשרדים בשנים האחרונות לצורך העניין הזה, ואז אנחנו נפנה למשרד-משרד, גבירתי, מנהלת הוועדה

רונן בשארי: אפשר להוסיף עוד משהו?     

יעקב אשר: כן, בבקשה

רונן בשארי: ממה שאני יודע, נושא משרד הבריאות והתקציב לחיזוק, מדובר רק על חיזוק לבתי חולים ולא תחנות מד"א

רונן בשארי:  אנחנו בכלל לא נמצאים בתעדוף של המשרד

יעקב אשר: זה השאלה הבאה שהם יישאלו על ידנו

יעקב אשר:  יש עוד כמה וכמה דברים

יעקב אשר:  אגב, מחלקות רווחה גם כן אבל זה אותו דבר

יעקב אשר:      לגבי הנושא של פיצול הסמכויות בין המשטרה לפיקוד העורף באירוע, כל הנושא של האחידות של הפעולה בין כל גופי ההצלה, הדברים הללו נמצאים בתוכנית עבודה, בשוטף, בתרגילים, בדברים האלה? זה פחות סוג הנושאים שאני התעסקתי בהם אבל בשביל לפחות לשאול אם בדברים האלה יש כן תיאום רב-משרדי בעניין הזה

אמיר יהב: כן, ברור

אמיר יהב:  לאורך שנים המערכת מתרגלת גם נושא של רעידות אדמה וגם תרחישים של צונאמי

אמיר יהב:  גם התרגיל הלאומי בנובמבר יהיה בתרחיש של רעידת אדמה

אמיר יהב:  כבר עובדים עליו, זאת אומרת המערכת יודעת לעבוד ביחד

יעקב אשר: אגב, כשאתה אומר המערכת גם זה הגופים הנוספים שעומדים לטובת המערכת כגון זק"א, אחרים וכו'?     

אמיר יהב: כולם

יעקב אשר: יש סנכרון בין כולם?     

אמיר יהב: כן

יעקב אשר: בין המערכות הממשלתיות?     

אמיר יהב: קיימת תפיסה לאומית להיערכות המדינה ולמענה לרעידות אדמה

אמיר יהב:  שם יש את השיטה שכולם עובדים לפיה, מתרגלים לפיה

אמיר יהב:  מהבחינה הזאת המערכת יודעת - - -      

יעקב אשר: התרגולים הם משותפים לכל הזרועות?     

אמיר יהב: כן, בטח

אמיר יהב:  אי אפשר לעשות את זה אחרת

רונן בשארי: אמיר, למה אתה מנג'נגל? תגיד שיש פער

רונן בשארי:  למה לגמגם? פער במענה המיידי והראשוני, במענה הרפואי

רונן בשארי:  יש פער גדול מאוד שלא מתוקצב

רונן בשארי:  תגיד את זה

רונן בשארי:  זה שאנחנו מתואמים ופועלים ביחד בתרגילים, וחלק מהוועדה הבין-משרדית זה בסדר גמור, לבין הפער המבצעי והרפואי, המיידי והראשוני שעד רגע זה למרות כל התוכניות ולמרות כל האישורים לא תוקצב

יעקב אשר: כשאתה מדבר על פער, למה אתה מתכוון?     

רונן בשארי: פער לדוגמה, נקודות טיפול ראשוניות, שברגע שקורית רעידת אדמה משלב הרעידה ועד 48 שעות, המענה הרפואי של מדינת ישראל לנפגעים באתרי ההרס ובאזורים שנפגעו הוא חלש מאוד

רונן בשארי:  למרות ששמנו תוכנית ואמיר מכיר אותה וגם משרד הבריאות מכיר אותה, אף אחד לא תקצב אותה, לא בעשר הרשויות החיוניות שאתה מדבר עליהן ולא בכלל

יעקב אשר: ותוכנית שמדברת על ההקמה היום של נקודות או הצרכים שיוקמו - - -      

רונן בשארי: זה גם צרכים מבצעיים, גם תוכנית למענה ראשוני ומיידי לכל הנפגעים כתוצאה מהבניינים שלא חוזקו וכאלה שנפגעו

יעקב אשר: פעולת שרשרת

יוראי להב-הרצנו: נשאלת השאלה מי יבוא לחלץ אותנו אם המתקנים של מד"א יקרסו?      

גידי מור: גידי מור, התחדשות עירונית

גידי מור:  אני 20 שנה עם החבר'ה האלה בתרגולים

גידי מור:  אני קצין פיקוד העורף בחילוץ והצלה

גידי מור:  20 שנה לא תרגלתי נפילה בכיבוי אש, לא מד"א חטף רעידת אדמה ודברים נוספים בגלל שצריך לתרגל גם את הכוחות בזמן הקצר שיש לי לדברים שנראים ריאליים בשביל להכשיר את החיילים מנקודת מבט מקצועית שלנו

גידי מור:  כשהיה לנו אירועים כאלו או אחרים והבאנו מהנדסים, בדקנו גם את התחנות של רונן, ואני מדבר על תחנות ספציפיות שנמצאות - - -      

יעקב אשר: תגיד את תפקידך עוד פעם

גידי מור: אני פעיל בפורום להתחדשות עירונית

גידי מור:  יש לי מקצוע צבאי כשאני במילואים והוא קצין חילוץ והצלה

גידי מור:  אני קצין מבצעים בגזרת - - - 

גידי מור:  לא מעט אוכלוסייה השתנתה ב-20 שנה, לא מעט מבנים

גידי מור:  אין לא רק תרגול מעשי לכוחות שימי המילואים שאנחנו יכולים להרשות לזה הם קטנים, ואנחנו אלה שניקרא לעזור

גידי מור:  הם יהיו מתוחים עד כדי חוטו של גיד

גידי מור:  אנחנו אמורים להגיע לעזור ולא יהיה מי שיפנה כי הכביש להזנקות של כיבוי אש או הכביש להזנקות של מד"א יהיה חסום בגלל כריית הכביש שלא תוכנן לאזור הזה, אז יש לתת על זה את הדעת

גידי מור:       (היו"ר יוראי להב הרצנו)     

יוראי להב-הרצנו: כן, רק תציג את עצמך לפרוטוקול בבקשה

דובי וייסנשטרן: דובי וייסנשטרן, מנכ"ל ארגון זק"א

דובי וייסנשטרן:  ארגון זק"א הוכרז ב-2017 על ידי השר לביטחון פנים כארגון הצלה כמשמעותו לשעת חירום

דובי וייסנשטרן:  מדינת ישראל רק דורשת ולא נותנת לנו שום פתרון אופרטיבי, הן באימונים, לכלל המערכות

דובי וייסנשטרן:  בשוטף ובשגרה אנחנו יחד עם המשטרה, בסדר, ובחירום אנחנו מהבייסיק נמצאים עם פיקוד העורף שהוא גם שגרה, אבל מה קורה באמת בשלב שעצם ההכרזה עלינו כגוף הצלה צריך לבוא לידי מימוש     

יוראי להב-הרצנו: מה הפערים שאתה מזהה בהקשר הזה?      

דובי וייסנשטרן: אה, הוכרזנו, מספיק, תהיו מוכנים

יוראי להב-הרצנו: הכשרות, תרגול?     

דובי וייסנשטרן: שיתופי פעולה, תרגילים

דובי וייסנשטרן:  למשל, משטרת ישראל, זק"א היא אצלנו, אז לא קוראים לזק"א, קוראים למשטרת ישראל, למז"פ וזהו, ונגמר, ואז אני מגיע עם משרד הפנים

דובי וייסנשטרן:  אנחנו עושים תרגילים של - - - 

דובי וייסנשטרן:  אנחנו נמצאים גם באסון

דובי וייסנשטרן:  פיקוד העורף - - - מתרגלים יום-יום

דובי וייסנשטרן:  באמת שיתוף פעולה מהמם, אבל מי ייקח את האחריות? מי בעצם יהיה הבעלים? המשטרה? זה בעצם השאלה של היושב-ראש שהוא שאל קודם מי יתכלל?      

יוראי להב-הרצנו: נראה לי שרח"ל מתכללת

דובי וייסנשטרן: אנחנו יודעים להגיד שאנחנו יודעים לנהל את האירוע עם פיקוד העורף נהדר בשגרה

דובי וייסנשטרן:  לגבי חירום עם המשטרה, אפס

אמיר יהב: יש חוק

אמיר יהב:  מי שלפי החוק אחראי על תכלול ופיקוד ושליטה באירוע אזרחי זה משטרת ישראל

דובי וייסנשטרן: בתרחישי מלחמה כשמדברים על 30 יום שמדינת ישראל מותקפת, מדברים על כ-300 הרוגים, שהטיפול בחללים אז הוא אחריות של משטרת ישראל

דובי וייסנשטרן:  יש ויכוח גדול מאוד עם משטרת ישראל לגבי הפינוי של החללים מאתרי ההרס

דובי וייסנשטרן:  משטרת ישראל אומרת, אני לא מוכנה לשנע את החללים משם

דובי וייסנשטרן:  משרד הפנים בונה עלינו כגוף לשעת חירום

דובי וייסנשטרן:  זה לגבי מלחמה

דובי וייסנשטרן:  מה קורה ברעידת אדמה? 7,000 הרוגים?      

יוראי להב-הרצנו: חס ושלום

דובי וייסנשטרן: אז יחד עם פיקוד העורף עושים עבודה יום-יומית

דובי וייסנשטרן:  מה קורה רק עם השינוע מאתר הרס לאיזשהו כביש ששם כן יוכלו ללכת להוביל? מדינת ישראל גם מודעת שבזמן רעידת אדמה או בכלל במלחמה גם אין מספיק נהגים לרישיון ג' שיעשו את השינוע למקומות האלה

דובי וייסנשטרן:  כל כך המון פערים שיש לנו תשובות

דובי וייסנשטרן:  יש לנו אפשרויות ויש לנו הרבה מאוד פתרונות, אז אני אשמח מאוד לקדם את הדברים האלה

יוראי להב-הרצנו: לגבי המידור שלכם מתרגול אנחנו נפנה למשרד לביטחון לאומי ולמשטרה ולשאול למה אתם לא מוזמנים לתרגולים שלהם

יוראי להב-הרצנו:  הם לא כאן כרגע

דובי וייסנשטרן: מה שלא יעבוד בשגרה גם לא יעבוד בחירום

דובי וייסנשטרן:  בשגרה אנחנו עובדים עם משטרת ישראל - - -      

יוראי להב-הרצנו: הדברים ברורים

דובי וייסנשטרן: כדי להכין את עצמנו לחירום במעטפת הזו, אומרים לנו רגע, אבל אתם מהסד"כ של המשטרה, אתם לא - - - 

דובי וייסנשטרן:  אתם מתנדבי זק"א, אתם בעצם אותם גוף

אמיר יהב: אני לא הבנתי את השאלה

יוראי להב-הרצנו: אני חושב שהדברים ברורים

יוראי להב-הרצנו:  יש לנו תשע דקות ואני רוצה לאפשר לעוד אנשים לדבר

דובי וייסנשטרן: עשר שניות ואני מסיים

יוראי להב-הרצנו: בבקשה

דובי וייסנשטרן: משרד הפנים מבקש ממני כ-800 איש שיהיה לו בסד"כ שלו, במדינת ישראל - - - 

דובי וייסנשטרן:  פיקוד העורף, 800 בכל עיר שתהיה, כמה שאפשר יותר

דובי וייסנשטרן:  רח"ל טוענת שהגוף היחיד שישנע, שיטפל, שכל מה שמעניין אותו, נפטרים זה כנראה זק"א והם אלה שיצליחו לעשות את זה

דובי וייסנשטרן:  יש פה איזשהו בעיה שכל אחד מדבר ורוצה מספרים

יוראי להב-הרצנו: אני מבין

יוראי להב-הרצנו:  מאחר ומי שמתכלל את האירוע לפי רח"ל זה המשרד לביטחון לאומי ואין להם כרגע נציגים במשטרת ישראל, אנחנו נעביר את הפנייה שלכם, ולישיבת המעקב הבאה אנחנו נבקש מהם להגיע ולענות

יוראי להב-הרצנו:  אני מקווה שגם אתה תהיה

יוראי להב-הרצנו:       כן, בבקשה, רק שם ותפקיד לפרוטוקול

שלמה אייזיק: שלמה אייזיק, נשיא לשכת סוכני הביטוח

שלמה אייזיק:  תודה על ההזדמנות

שלמה אייזיק:  אני מבקש להעיר על שתי סוגיות שקשורות לביטוח רעידת אדמה שבא לכסות אזרח ועסק על נזק שנגרם לו כתוצאה מרעידת אדמה, לעסק שלו ולרכוש שלו, ולהצביע על כמה דברים שאני חושב שצריך לשנות

שלמה אייזיק:  קל מאוד לשנות אותם ורק צריך רצון טוב

שלמה אייזיק:  אגב כיסוי לרעידת אדמה, במדינת ישראל לאזרח פרטי או למשפחה בא אגב ביטוח דירה, אז קודם כל לא לכל אזרחי מדינת ישראל יש ביטוח דירות

שלמה אייזיק:  להערכתנו לכ-40% מסך אזרחי המדינה יש ביטוח כזה, ותיכף אני אתייחס לסוגיה הזאת, אבל סוגיה אחרת שקשורה לביטוח רעידות אדמה זאת הסוגיה של תקופת הכינון

שלמה אייזיק:       כינון, למי שלא יודע זה להשיב את המצב לקדמותו

שלמה אייזיק:  יש תקופת כינון בפוליסה תקנית

שלמה אייזיק:  פוליסות הדירה הן פוליסות תקניות והתקופה היא תקופה של 12 חודשים ותו לא

שלמה אייזיק:  אנחנו חושבים שתקופה של 12 חודשים זאת תקופה שלא מספיקה על מנת לכונן שכונה שקורסת, אפילו לא בית

שלמה אייזיק:  הגיע הזמן לדעתי להורות למי שצריך להורות להגדיל את תקופת הכינון לתקופה יותר גדולה

שלמה אייזיק:  אני חושב שזה ישרת את האינטרסים של כל אזרחי המדינה שעשויים להיפגע

שלמה אייזיק:      הכיסוי לרעידת אדמה, בדרך כלל כשהוא מופיע כפי שהוא מופיע בפוליסת הדירה הוא זול משמעותית מסך כל הרכיבים שם

שלמה אייזיק:  אני חושב שהגיע הזמן לאפשר לאזרחי המדינה שלא רוצים לרכוש ביטוח דירה מסיבה כזאת או אחרת, לרכוש אך ורק את הכיסוי לרעידת אדמה ולנזקי טבע

שלמה אייזיק:  אני חושב שיכולה להיות פה פריצת דרך, לאפשר לכמה שיותר משפחות לרכוש את הכיסוי הזה מחוץ לפוליסות הדירה

שלמה אייזיק:  זאת דעתנו ואני אשמח מאוד שאנחנו נקדם את שני המהלכים האלה, ואני שמח שגם אתה מסכים איתי

אמיר יהב: בטח שאני מסכים איתך, אבל רשות שוק ההון לא מסכימה לא איתך ולא איתי

שלמה אייזיק: בסוף יש פה אזרחים

אמיר יהב: שכנעת

שלמה אייזיק: אוקיי, אז לאן אנחנו לוקחים את הדברים מפה הלאה?      

אמיר יהב: אנחנו ניפגש עם רשות שוק ההון

אמיר יהב:       (היו"ר יעקב אשר)         

יעקב אשר: טוב, אתה רוצה לסכם?      

שלמה אייזיק: את הסוגיה הזאת שאני העליתי, את הסוגיות האלה

יעקב אשר: בנושא הביטוח

שלמה אייזיק: כן, ואני מברך אותך על זה שהעברת את הנושא של ביטוח אגב משכנתא

יעקב אשר: חוק שעבר אתמול

שלמה אייזיק: בשעה טובה

שלמה אייזיק:  טוב מאוד

יעקב אשר: טוב, אוקיי

יעקב אשר:  כן, בבקשה

דוד בר דרור: שמי דוד בר דרור, אני מגיע מאגודת מדעני הדרום

דוד בר דרור:  יש נקודה אחת

דוד בר דרור:  מדברים פה על תרגולת

דוד בר דרור:  אני לא אכנס לפירוט

דוד בר דרור:  אני אקצר

דוד בר דרור:  הודיעו פה שבקרוב אמור להיות איזה תרגיל, אימון גדול

דוד בר דרור:  לפני האימון הזה כדאי היה לקיים פה דיון מסודר ולראות למה הולכים, כי לצערי, ואני אומר מתוך ניסיון, מעבר לים הייתי בכמה מקומות

דוד בר דרור:  אנחנו רחוקים מלהיות ערוכים

דוד בר דרור:  צר לי

יעקב אשר: תודה רבה

יעקב אשר:  אני גם אתייחס לזה בסיכום שלנו

יעקב אשר:       אני רוצה לומר שני דברים

יעקב אשר:  בנושא הראשון, אני רואה בו נושא מאוד מרכזי אבל הוא לא המרכזי היחיד לגבי הנושא הזה של הבינוי, התחדשות עירונית, שאני רואה אותה התחדשות עירונית והמבנים המסוכנים, הטיפול בחיזוק מבנים

יעקב אשר:  אני רואה בזה תרופת המנע ואני בטוח, ואתם ודאי יודעים את זה גם באוצר וגם אחרים, שעדיף תמיד להשקיע בדברים של המניעה מאשר להשקיע אחר כך בתוצאות של המחלה או של ההרס שעלול לקרות

יעקב אשר:      אני יצאתי אופטימי בחלק אחד, שהדברים לפחות של המסגרות מתקדמים בנושא התכנוני ובדברים הללו, אבל אני עדיין מודאג לחלוטין ממה יקרה כשאנחנו צריכים פשוט להוציא את זה אל הפועל

יעקב אשר:  כאן אני אומר שוב, אני לא אומר את זה סתם כי כולם אוהבים ליפול על האוצר

יעקב אשר:  החלק שלכם הוא מכריע

יעקב אשר:  אתם צריכים לבוא עם תרופות המנע כבר היום

יעקב אשר:  אנחנו צריכים לעזור לרשות להתחדשות עירונית, למינהל התכנון ולגופים הללו לקדם תוכניות, לקדם מסלול IVP לתוכניות האלה ופשוט להיכנס לפעילות באותם מקומות

יעקב אשר:      אני רוצה לומר לכם, הנתון הזה של 450,000 יחידות דיור שבמדינת ישראל נמצאים בהליך כזה או אחר של התחדשות עירונית כזו או אחרת, זה מים קרים על נפש עייפה, אבל הם מים קרים על נפש עייפה רק לחלק ממדינת ישראל, לא לכל חלקיה ובמיוחד לא לחלק הכי מסוכן והכי בעייתי עם החשש הכי גדול

יעקב אשר:       אתה רוצה להוסיף משהו?      

דובי וייסנשטרן: כן

דובי וייסנשטרן:  היה לנו דיון שעה וחצי עכשיו - - - 

דובי וייסנשטרן:  תיקנו את כל הבעיות האלה והייתה רעידת אדמה

דובי וייסנשטרן:  כבוגר טורקיה, כי היינו שם

דובי וייסנשטרן:  כל המבנים השלמים אסורים לשימוש

דובי וייסנשטרן:  מה המדינה עשתה - - - לפינוי? לאיפה היא מפנה? היא נתנה על זה את הדעת, יש תוכניות

דובי וייסנשטרן:  לגבי - - -      

יעקב אשר: לא הספקנו לדבר על זה כי דיברנו על זה בדיון הקודם

יעקב אשר:  קראו לזה השורדים

דובי וייסנשטרן: זה גם דרך

דובי וייסנשטרן:  מה התוכניות?      

יעקב אשר: אני אנסה לסכם את מה שאני יכול לסכם

יעקב אשר:  בחלק הזה אני פונה למשרד האוצר

יעקב אשר:  אני מחכה ממך ללוחות זמנים של אותו צוות מקצועי שצריך לתת את התשובות להתחדשות עירונית בכלל, אבל ממוקד לחלק הזה בפרט

יעקב אשר:       בדיון הקודם דיברנו, ואני אומר את זה עכשיו הרבה יותר חזק

יעקב אשר:  אין מינהלת ממש

יעקב אשר:  יש ועדת היגוי

יעקב אשר:  ועדת היגוי זה שם מאוד רך

יעקב אשר:  אני לא רואה פה גורם ניהולי עם אחריות מהתחלה עד הסוף שהוא בעצם מרכז והוא הדובר והוא זה שאמור להיאבק את מאבקם של משרדי הממשלה או להיאבק במשרדי הממשלה

יעקב אשר:  חייב להיות גורם מתכלל לעניין הזה

יעקב אשר:  אם זה משרד הביטחון, אז שזה יהיה משרד הביטחון

יעקב אשר:       אני מודיע, אנחנו נעשה ישיבה נוספת בפגרה, ולישיבה הזאת אני עומד על כך שיגיע מנכ"ל משרד ראש הממשלה, ושיגיע, אם האחריות היא משרד הביטחון, מנכ"ל משרד הביטחון לעניין הזה

יעקב אשר:  אני לא מזלזל בעבודה שאתם עושים

יעקב אשר:  אני לא מזלזל בידע המקצועי שרכשתם עם השנים וכל התרגולים והדברים שאתם עושים

יעקב אשר:  כדי להוציא את זה לפועל זה עניין ניהולי לגמרי

יעקב אשר:  זה תעשייה וניהול

יעקב אשר:  זה לא קשור בכלל לא לידע שלכם, לא לדברים הללו

יעקב אשר:       אני לא מרגיש, ואני אומר את זה בצער רב, שיש כרגע מנהל לאירוע הזה, מנהל שמתכלל את הכול כולל הכול, על הדברים התכנוניים והתקציביים

יעקב אשר:  אני אומר עוד פעם, יצאתי הרבה יותר אופטימי

יעקב אשר:  אני רואה גם את השותפים שלנו לעניין הזה מהרשות להתחדשות, גם את מינהל התכנון, גם משרד השיכון רתומים לעניין אבל הם רתומים עם המשאבים שיש להם, עם כוח האדם שיש להם וזה עדיין לא מספיק

יעקב אשר:      אני אגע בנושא של הסקר

יעקב אשר:  הוא חשוב

יעקב אשר:  יצאתי מאוד אופטימי אבל מאוד מפוחד שכל האופטימיות הזאת תישאר על הנייר

יעקב אשר:  עם זה אני לא מוכן להשלים

יעקב אשר:  קיבלנו דיווח על הפיילוט שגם זה חשוב, אבל זה טיפה בים או שתי טיפות שהצלחנו להוסיף

יעקב אשר:  בנושא התקציב דיברנו

יניב וולפר: כבוד היושב-ראש, אפשר להוסיף טיפה לאופטימיות שלך אולי משהו שאני יכול לעדכן, אם תרשה לי

יניב וולפר:  בוועדה הקודמת אני העליתי את הנושא שצריך לחבר את תנועות הנוער לפעילות, ה-'שמנה וסלתה' של החברה שנמצאת שם ויכולה לתרום ורוצה, מלאה אנרגיה

יניב וולפר:  יזמתי בעצמי לאור הזמן שלקח וכו', נפגשתי עם תנועת הנוער

יניב וולפר:  יש רצון, יש מוכנות

יניב וולפר:  בדקתי עם עוד גופים שמכשירים, והמכללה לחוסן לאומי וכו'

יניב וולפר:  זה לא סיפור כזה גדול

יניב וולפר:  יש המון רצון

יניב וולפר:  אנחנו נעביר תוכן

יניב וולפר:  אני חושב שאפשר השנה ממש

יעקב אשר: אני מודה לך על האופטימיות בחלק הזה שהוא חשוב

יעקב אשר:       ועדות התכנון, אני מבקש, אתם צריכים לבקש לשים על השולחן את המשאבים הדרושים לכם כדי מה שנקרא לאכול את כל הסקר הזה שמגיע אליכם ופשוט להוציא אותו מהכוח אל הפועל, ולהוציא אותו מהכוח אל הפועל מבחינתי זה קידום תוכנית באופן מהיר, קידום הוצאת היתרי בנייה וסיוע לרשויות המקומיות, שבדרך כלל רשויות שהן לא עתירי משאבים וכו'

יעקב אשר:  אני רוצה מסמך בנושא הזה

יעקב אשר:  אני דורש שתדרשו את מה שאתם צריכים כדי שלא יבואו אליכם בטענות

יעקב אשר:  אני בטוח ומקווה שהאוצר מבין שההשקעה הזאת שהיא השקעה לא גדולה, היא כדאית לעניין הזה בכל מקרה

יעקב אשר:       לגבי הנושא של מבני ציבור, אני גם הייתי מנסה להעצים

יעקב אשר:  אני מברך על הפעילות

יעקב אשר:  אני מקווה שהפעילות לא תיעצר ותמשיך

יעקב אשר:  אני הייתי חושב שהיה צריך לתת אולי עוד איזה פוש כמובן על פי דרישה

יעקב אשר:  אם אתם יודעים שיש לכם הרבה פרויקטים מוכנים שנמצאים בהמתנה להוצאה לפועל מה שנקרא, למכרז או לעבודות כבר בפועל, אז צריך כמובן לדבר גם על הנושא הזה, והנושאים שעלו פה בסוף שהם הנושאים של מה קורה כשחלילה כבר מגיעה רעידת אדמה

יעקב אשר:       אני אומר עוד פעם, אני מצפה באותה ישיבה שיבואו לפה מנכ"ל משרד ראש הממשלה עם כל המנכ"לים האחראיים בעניין הזה

יעקב אשר:  כל משרד שנמצא בתוך העניין עם אנשי המקצוע בתוכו

יעקב אשר:  אני לא מחפש ישיבה להתרסה

יעקב אשר:  אני רוצה ישיבה כמו הישיבה היום

יעקב אשר:  אני לא יודע אם אתם חשתם

יעקב אשר:  אני מקבל קצת רוח גבית לעצמי גם מהישיבה של היום, לפחות בנושאים שאנחנו רואים שאפשר לקדם אותם

יעקב אשר:       הנושאים שדיברנו עליהם בסוף, עם כל הכבוד לתרגולים הגדולים, אם אני לא רואה שיש התקדמות, מה שדיבר נציג מד"א, אם אנחנו לא רואים שיש טיפול מיוחד באותם עשרה יישובים על המבנים של החמ"לים ושל המשטרה ושל מד"א, בתי חולים שאנחנו לא יודעים מה קורה, כספים שבעצם קשורים להתארגנות שלכם בשטח כשקורה מה שקורה, אותן נקודות טיפול שדיבר עליהם

יעקב אשר:  נושא הביטוח שעדיין מרחף, וכהנה וכהנה

יעקב אשר:       אנחנו נעשה דיון בפגרה בעזרת השם

יעקב אשר:  נמצא את הזמן

יעקב אשר:  הדיון הזה, אני אומר מראש, אני מבקש את הדרג הבכיר ביחד עם כל הדרגים הביצועיים, מה שנקרא אחת ולתמיד נעשה צ'ק ליסט ונראה איפה אנחנו אוחזים

יעקב אשר:  מדינת ישראל לא יכולה להרשות לעצמה חלילה אם תהיה רעידת אדמה, ושלא לדבר על ועדת החקירה שתהיה אחר כך, ואף אחד לא אוהב ועדות חקירה

יעקב אשר:  אני מדבר על נפש, על נפשות או על אנשים שישרדו כמו שדובר קודם, באותם בניינים שלא יפלו, אבל הם יצטרכו בית לפחות לכמה חודשים עד שישופץ, ובאמת לראות שאנחנו עושים את המקסימום בתוך הדברים

יעקב אשר:      אתה רוצה משהו להוסיף?     

משה שרת: אני מחברת מקורות

משה שרת:  היה דיון מעניין אבל יש פה גם - - -      

יעקב אשר: כן, חסר פה נושא מים, חסר פה נושא איכות הסביבה, חומרים מסוכנים, גשרים וכבישים

יעקב אשר:  אני לא פופאי

יעקב אשר:  זה מה שאני יכול בשעה - - -     

משה שרת: חשוב לתכלול הזה

משה שרת:  חברת חשמל לדוגמא, מה יהיה ביום שאחרי

יעקב אשר: נכון, חברת חשמל, מים, כל התשתיות

יעקב אשר:      אוקיי חברים, אני חייב לסיים

יעקב אשר:  תודה רבה לכולם